
PREDGOVOR 


Bunjevci u Bačkoj ni kraj uljecaja vremena i prilika 
u kojima su živjeli pod tudjinom nikada nisu zaboravili svoju 
staru domovinu nego su se uvijek sa pijeletom, a ponekad 
dž pjesmom sjećali i sjećaju Hercegovine i rijeke Bune odakle 
po tradicionalnome vjerovanju potječe prva seoba njihovih 
predja. Ipak su tek u petnaestoj godini svoga života u Jugo- 
slaviji na dostojan način manifestirali dažnu zahvalnost i 
poklon svojoj staroj postojbini. Razlog tome nije u njima 
već u naravi same stvari. Po psihologiji masa spontana i 
zajednička težnja mnoštva onda dolazi do snažnijeg izražaja 
kad za fo ima potrebnog inicijatora. Trebalo je, prema tome, 
d Bunjevcima reći samo jednu riječ pa da se misao oživo- 
tvori u djelu. Zasluga je vodstva Hrvatskog pjevačkog društva 
Nevena u Subotici što je tu sretnu misao ne samo izreklo 
nego i stupilo u potrebnu akciju fe najviše doprinijelo da 
se ona što ljepše ostvari. Na sjednici upravnog odbora 30, 
travnja 1933. ono je jednodušno donijelo odluku da Bunjevci 
u znak zahvalosti prema kraju gdje je bila zipka njihova 
života postave mramornu spomen-ploču na obali Bune. Taj 
glas je odmah postao silan i dopro u svaku bunjevačku kuću. 


Sic illius vox crescebat tamquam tuba (Petron. 44). 


Oduševljenje je zahvatilo sve bunjevačke mase i veselje 
postalo neopisivo. Neven je doista ganuo dušu i dirnuo 
u srce Bunjevaca. Svaki Bunjevac kome je stalo do 
svoga roda, pozdravio je taj pokret i osjećao svetu dužnost 
da se predanim pietetom oduži zemlji koja je hranila nje- 


.gove predje. 


Bunjevačka prosvjetna društva su jednoglasno prihva- 
= ila odluku Nevenovu te iz svoje sredine delegirala po ne- 


koliko članova da ih zastupaju pri tim historijskim dogadja- 
ima. Tako je na veličanstveni način izvršena fa misija 
Bunjevaca. Njezini učesnici ne nalaze riječi da se pravo 
izraze koliko su bili sretni. Ja sam takodjer bio u njihovoj 
sredini. Pored gozbe i veselja bilo je, osobito u Blagaju f 
na izvoru Bune, tako dirljivih prizora da valjda nikoga nije 
bilo u čijin_ očima nisu zablistale suze. Divni su bili tf 
momenti, koji zaslužuju da se sačuvaju potomstvu. Zato sam 
na molbu Hrvatskog pjevačkog društva Nevena napisao ovo 
djelo u kojem su predstavljene karakterističnije crte tako 
značajnih dogadjaja. Ono će možda dobro doći onim hilja- 
dama Bunjevaca koji nisu mogli da se kao m zagrle sa 
braćom u daljini, a koji žele da _bar u glavnijim potezima 
upoznaju svu ljepotu i milinu toga zagrljaja. 

Pošto je ovaj historijski pohod bio zajednički sa tur- 
nejom Hrvatskog pjevačkog društva Nevena, to ću s njime 
zajedno opisati i čitavu furneju Nevenovu. Smatram da 
Neven to svojim velikim uspjesima potpuno zaslužuje, jer 
po sudu najkompententnijih stručnjaka on ne samo da je 
reprezentant glazbene kulture u Subotici, nego i jedno ođ 
najboljih pjevačkih društava u Jugoslaviji. 


Subotica, 7 studena 1955. 
PETAR PEKIĆ. 


O IMENU I PORIJEKLU BUNJEVACA). 


Prije nego što počnemo opis historijskoga pohoda Bu- 
mjevaca svojoj udaljenoj braći, držimo za potrebno da pogle- 
damo u njihovu prošlost i po mogućnosti utvrdimo gdje je 
zapravo njihovo porijeklo, te kako i po čemu su dobili naziv 
Bunjevac. To je pitanje već dugo vremena predmet žive 
diskusije uslijed čega ćemo pokušati da ga svestrano rasvi- 
jetlimo pa prema tome možda i riješimo. Prvo ćemo se po- 
zabaviti postankom imena Bunjevac zatim seobom Bunjevaca 
i konačno antropološkim osobinama i karakterističnijim crtama 
bačkih, ličkih i dalmatinskih Bunjevaca. 

Kazali smo u predgovoru da ovu spomen-ploču Bu- 
njevci podižu u ime zahvalnost. Ovdje će nam se možda 
odmah prigovoriti: U ime kakve zahvalnosti? Šta su ikada 
Bunjevci imali zajedničkoga sa Hercegovinom i rijekom Bu- 
nom? Porijeklo Bunjevac nije u Hercegovini, niti je njihovo 
ime nastalo od naziva Bune pa je, prema tome, čitava ta 
akcija za podizanje spomen-ploče promašila cilja. Takvi i 
tima slični prigovori padaju i sa naučne strane, pa je po- 
dtrebno da se upustimo u kritično razmatranje toga pitanja 
kako bismo došli do zaključka kao baze na kojoj će počivati 
i dalnja naša izlaganja. 

Rijeka Buna lijeva pritoka Neretve dobila je naziv od 
latinskog izraza Bona aqua (dobra voda.) Više sela Bune još 
i sada se vide ruševine starodrevne trvdje Bone. To nam je 
ujedno i dokaz da su ti krajevi bili nastanjeni i za vrijeme 
Rimljana. Da je pak na Balkanu bilo Slavena već u prvim 
vremenima kršćanstva to znamo iz drugih izvora. Tvrdi se 
da je rimski pjesnik Ovidije, koga je car August Oktavijan 

zbog nekog skandala na dvoru prognao u mjesto današnje 
Constanze, živio medju Getima i Slavenima*). Šteta je samo što 
su rimski pisci njihovu državu više poznavali po pokrajinama 
nego po narodima. U tome je glavni uzrok što vrlo malo 
znamo o tadašnjim stanovnicima Bosne i Hercegovine. Ali 
kako naš predmet ne potječe iz tako starih vremena, vra- 
timo se od te male digresije pitanju naziva Bunjevac. 


Kada i od čega je dakle nastalo ime Bunjevac? Na to 
pitanje su već mnogi odgovarali pa je svaki smatrao da ima 
pravo. Medjutim jedva ima više hipoteza sa manje vjero- 
vatnosti nego što se postavljaju za riješenje tog upravo 
zagonetnoga pitanja. Jedni hoće, da ime Bunjevac potječe od 
bunje, rupe, zato što su, vele, nekada Bunjevci živjeli u ze- 
municama po čemu bi se moralo pretpostaviti, da je ostali naš 
narod živio u palačama. Drugi nas opet uvjeravaju, da je 
ono nastalo od pape Bonifacija IIl., a dr. Glušac je pošao 
tako daleko, da je tvrdio, da je naziv Bunjevac postao od 
glagola bunjati, trabunjati. Sve te hipoteze ne zaslužuju 
ozbiljnu pažnju. Lako je naći sličan korijen u izrazu pa bez 
ikakve vjerovatnosti tvrditi, da je pitanje riješeno, ali je teško 
dokazati historijsku tvrdnju bez pismenih dokumenata. U 
našim krajevima nalazimo Bunjevce gotovo 100 godina prije 
poznate njihove seobe u Bačku, Zašto su oni prozvani Bunjev- 
cima? Zašto su konačno, tako prozvani samo priradnici 
rimokatoličke, a ne i pravoslavne ili koje druge vjeroispo- 
vijesti? Na to nam se sa izvjesne strane odgovara da je to 
bilo zato što su katolički Bunjevci živjeli medju brojčano 
mnogo jačim pravoslavnima pa su se protiv te prepotencije 
često bunili i zbog toga prozvani Bunjevci. Ali tu hipotezu 
pobija njezin vlastiti dokaz, jer kad uzmemo u obzir da su 
Bunjevci gotovo svagdje živjeli u brojčanoj nadmoći prema 
pravoslavnima, onda se tom hipotezom baš obratno dokazuje 
od onoga što se tvrdi. Konačno se drži, da su Bunjevci 
zato tako prozvani što su se bunili protiv gospodstva Turaka. 
Ova tvrdnja je isto tako nevjerovatna kao i predjašnja, jer se 
ostali naš narod dizao protiv Turaka možda više nego što 


2) Voltaire: Dict. phil, art. Ovide. 

Kao što vidimo, sve su te pretpostavke o postanku imena 
Bunjevac neprihvative pa nam ne preostaje drugo nego da 
pogledamo, da li je ono moglo postati od naziva Bune. Ne 
ćemo sigurno tvrditi da jeste, jer za to nemamo pismenih 
dokumenata, ali je moguće i od svih hipoteza najvjerovatnije 
da je zaista postalo!). 

Kod nas južnih Slavena je takoreći običaj, da se sta- 
| novnici često prozovu imenom rijeke pored koje žive. Tako 
su od Neretve postali Neretljani, od Gacke Gačani od Ti- 
moka Timočani pa sui od Bune mogli postati Bunjevci. 
Tome se opet protive jezikoslovci tvrdeći, da u duhu našega 
| jezika od Bune ne može nastati derivat Bunjevac. Mi na to 
| odgovaramo, kao što smo na drugom mjestu već i odgovorili, 
da se narod prije 400 godina prozvao kako je htio, a ne 
kako to žele sadašnji lingvisti. Ovu tvrdnju potkrepljuje i 
činjenica, da još ni danas prosti narod ne govori točno po 
gramatičnim pravilima, a distancija od 400 godina unatrag 
je tako velika, da su izvjesni izrazi tada mogli biti sasvim 
drukčije konstruirani: nego što se to čini danas u formiranju 
književnog jezika. Prema tome je, dakle najprihvatljivija 
tvrdnja, da su Bunjevci dobili svoje ime od rijeke Bune. S 
time se slaže i tradicija ne samo bačkih već i ličkih pa i 
dalmatinskih Bunjevaca. Istina, da ni tradicija nije uvijek sa- 
svim pouzdana ni točna, osobito ona iz herojskih vremena, 
Narodna mašta je vremenom izobličuje s nesrazmjernim uve- 
ličavanjima. Kraljević Marko je na pr. sasvim drukčiji u na- 
rodnoj mašti nego što je on zapravo bio. Potreba je učinila 
da to tako bude, jer samo nešto gorostasno zadivljuje masu 
koja hoće da ima svoje junake. Ali takve alteracije smatramo 
da nema kad je govor o jednostavnom nadimku skorijeg 
datuma. Zato smjelo tvrdimo, da kao što porodice koje 
imaju nadimak znaju zašto su ga dobile tako su i prvi Bu- 


1 su to činili Bunjevci pa zato ipak nije prozvan tim imenom. 
1 
| 
' 


, 


1) Hrvatska Siraža od 12 dg sha damljela danak u kojim 

se odbija da Bunjevci potječu zloženjem 

njevci prozvani tim imenom znali zašto su tako prozvani. Oni 
to sigurno nisu krili svojoj djeci, koja su ga opet prenijela 
na njihovu djecu i tako je to vjerovatno prelazilo sa genera- 
cije na generacije sve do naših dana. Takav zaključak o 
postanku imena Bunjevac nam se čini logičan i prihvatljiv. 
Sličan primjer ćemo još navesti kad budemo govorili o ličkim 
Bunjevcima, a sada ćemo prijeći na historijski prikaz seobe 
Bunjevaca. 

Nakon pada bosanske države (1463.) pod vlast Osman- 
lija, velike mase naroda podju, da u strahu od Turaka 
nadju spas u susjednim kršćanskim zemljama. Te migracije 
ipak nisu padale u isto vrijeme niti su one dolazile samo u obli- 
žnja mjesta Hrvatske i Slavonije nego su bile razasute po 
Bačkoj i skoro po čitavom Zadunavlju. No kad je Turčin 
1482. osvojio Hercegovinu nesretni stanovnici nisu više mogli 
bježati na sjever nego su morali tražiti spasa u primorskoj 
Hrvatskoj i mletačkoj Dalmaciji. Ako nam netko prigovori 
da je to samo tradicija, a ne dokaz, mi ćemo mu odgovoriti, 
da kad nekamo Turčin provali, tamo ne treba drugi dokazi 
da je bilo i bježanja:). Sasvim je prirodno, da su toliki novi 
doseljenici za pobližu oznaku dobili nadimak, koji je jedva 
mogao nastati od drugoga nego od mjesta odakle su došli. 
U to doba nepismenosti i skoro nikakve samoupravne orga- 
nizacije, nije bilo mnogo naseljenih gradova, pa zato su 
najčešće bjegunci zajednički nazvani geografskim imenom 
njihovoga porijekla. Tako će biti da su postali i Bunjevci. 
Da je naš narod običavao za neku oznaku upotrebljavati | 
geografske nazive, o tome imamo dosta primjera u raznim 
mjestima naše države. U Subotici na pr. imamo Malu Bosnu, | 
imamo Sentu. Prvo je u vezi sa dolaskom nekih porodica ' 
iz Bosne, a drugo sa porazom Turaka kod Sente (1697.). 
Osim toga imamo Tukuljce, Budimce pa Ostrogonce, Kad je 
1598. Ostrogon pao u carske ruke, mnoge subotičke porodice 
se nasele u njemu i njegovoj okolini. Iza izvjesnog vremena 


* Mnogi bjegunci su otišli u Italiju pa čak i u Španiju. Mi ne 
tvrdimo, da su svi mice porijeklom iz Hercegovine nego držimo da 
im je ne e nastala p seoba kojoj su se kasnije mnogi pridružili 
almaciji, adrvralskoj. i i Slavoniji. 

se neke od njih vrate natrag i dobiju naziv Ostrogonac, Tu- 
kuljac, Budimac, Pantelinac itd. U Subotici nadalje imamo i 
Krmpotiće, koji su došli iz Krmpota, pa Miljačke prozvane 
od vode Miljacke kraj Sarajeva. Kad se, dakle, u prošlosti 
često primjenjivao geografski naziv na razne doseljenike, 
onda ne vidimo nikakvog razloga da se on jedino na Bu- 
njevce ne odnosi, tim više što _ nigdje ni u jednim izvorima 
ne nalazimo naziv Bunjevac prije seobe sa rijeke Bune nego 
je on svagdje posterioran padu Hercegovine. 

Ali Bunjevci ni u Dalmaciji, gdje su se konačno smje- 
stili u sinjskoj Krajini, nisu dugo živjeli u miru. Turčin je 
bio opasan susjed, pa se često i bez ikakvoga povoda za- 
lijetao u Dalmaciju i počinjao grozna djela. Mletačka repub- 
lika je bila samo kraljica na moru, a ne i na kopnu, pa se 
nije mogla mjeriti sa Osmanlijama koji su tada bili na vr- 
huncu svoje moći. Nije, prema tome, bez razloga što se na 
Lateranskome kdncilu 1512 nadbiskup splitski Zane toliko 
žalio protiv njihovoga nasilja. God. 1522 padoše u njihove 
ruke Knin i Skradin, a 1527 i Obrovac. Godine 1537. osvoje 
Klis i dopru do samoga Splita i Zadra. Nakon primirja od 
30 godina, Selim II. 1570. navijesti rat Mljecima koji na 
dalmatinskome kopnu osim Zadra i Splita jedva su još imali 
šta izgubiti. Tako su Bunjevci opet potpali pod vlast Turaka. 
Još gore bijaše to što su njihovi krajevi postali pozornica 
ratnih grozota. Bilo je mjesta koja su naizmjence postajala 
turska i mletačka. Nije potrebno opisivati pokolj i pustošenje 
što je vršeno medju Bunjevcima u takvom alternativnom rop- 
stvu i oslobodjenju. Tako je to bilo sve do mira god. 1671. 
iza čega su Turci spremali veće vojne operacije na sjeveru. 

Medjutim je vojnička sila turska bila slomljena. Straho- 
viti poraz Mustafa paše kod Beča 1683. iz temelja je potresao 
ogromno tursko carstvo. Nagli uzmak Turaka iz Ugarske 
bijaše nada Slavena, da će se naskoro osloboditi turskoga 
gospodstva. Kad je 1686. i Budim pao u carske ruke, bilo 


s očevidno da se Turčin namjerava povući iz čitave Ugarske. 
o bijaše povod velike seobe. Bunjevaca u Bačku.! Oni su 


1Gosp. Stj. Pavičić tvrdi da to nije bila nova seoba nego su Bu- 

svakako morali imati srodnika i prijatelja u Bačkoj koji su 
im slali poruke i obavještenja o svemu što ih je u tako veli- 
kom pothvatu moglo interesirati. Da je pak u Bačkoj bilo 
Bunjevaca i prije poznate velike seobe njihove, to nam po- 
tvrđuje čitav niz dokumenata iz početka sedamnaestoga vijeka. 
Ti su Bunjevci dakle morali biti u vezi sa ličkim i dalma- 
tinskim Bunjevcima koji su, prema tome, znali, da se u Bačkoj 
može smjestiti veliki broj njihovih sunarodnjaka. Zato se brzo 
odluče za tu veliku i pogibeljnu seobu. Seliti se 600-—700 
km. kroz Tursku bijaše ne samo teško već i opasno. Ali tu 
su im kao i uvijek pomogli franjevci t. zv. bosansko-argen- 
tinske crkvene pokrajine, Poput franjevaca su takodjer po- 
žrtvovno radili za svoj narod i bunjevački prvaci Juraj Vida- 
ković i Dujam Marković. Svi su oni preko bavarskog kneza 
izbornika Maksimilijana Emanuela zapovjednika carske vojske 
zatražili i dobili dozvolu od ratnoga vijeća u Beču, da se 
Bunjevci nastane u Segedinu, Subotici, Somboru i Baji. 
Tada se Bunjevci u Lici i Dalmaciji rastadoše sa svojim 
zavičajem i krenuše na dug i pogibeljan put. Teško je bilo 
njihovo putovanje. Oni su bez ikakvih podvoznih sredstava 
pješke morali prevaliti ogromnu daljinu koja rastavlja Bačku 
od mora, Kako da su i mogli to izdržati kroz takvu državu 
kao što je bila turska! Većinom su se kretali noću, a bili su 
i oboružani, ali to sve nije bilo dosta da se _ opru većoj sili 
turskoj. Još i sada se u tradiciji sačuvao najobičniji razgovor 
medju njima. Jedni su kazali: Mjesečina je, lijepo je puto- 
vati, drugi su opet pitali: Da li ste vidjeli Turke? na što su 
oni koji su čuvali stražu odgovorili: Nismo. I tako su polazili 
dalje. Ali posljedice tako mučne seube su brzo nastupile. 
Vječni strah, pa glad, umor i potištenost ubijali su volju za 
dalje kretanje. Djeca su plakala u naručju svojih majka koje 
su od umora takodjer klonule i duhom i tijelom. Mnogi su 
radi toga odustali od daljega putovanja te se nastalnili ne- 


sia samo zamolili kršćanske vojne vlasti da ih uzmu pod okrilje 
djutim u dokumentu sloji da oni traže dozvolu Gaso prosgisje 

ia ih 

ni- 


Bačku, Neznamo zaši Pavičić to dr nego što 
i ja. naa tvrdoju grči sa obatjia maka Bunjevaca da 
kršćani uzmu u zašlitu koja im kao kršćanima u kršćanskoj državi 
malo nije bila potrebna. 

gdje u Hrvatskoj i Slavoniji. Mnogi su se opet pridružili seobi 
tako, da je tokom 1686. u Bačkoj naseljeno preko 20.000 
Bunjevaca. Većina ih je nastanjena u Subotici, zatim u oko- 
lini Sombora, Baje i Segedina. Čim su se smjestili u svojoj 
novoj domovini, odmah su stupili u redove carske vojske i 
bačke pogranične milicije. 

Nakon kratkoga prikaza seobe Bunjevaca, treba da još 
pogledamo da li bački Bunjevci doista potječu od ličkih i 
dalmatinskih Bunjevaca i ako držimo, da u tome ne može 
biti nikakve skepse. Vidjeli smo, da je nakon pada bosanske 
države mnogo Slavena došlo u Bačku. Iz okoline Banja Luke 
su se mnogi Hrvati naselili u Baji. I sada u zapadnoj Bosni 
nalazimo mnoge Prčiće kojih u Subotici takodjer ima mnogo 
hiljada. U Livnu ima dosta Kajića, Sučića, Mamužića, a to 
su sve naslarije porodice u Subotici. Premda je, dakle, ne- 
osporno, da su mnogi predji bačkih Bunjevaca došli iz Bosne 
ipak ogromna većina njihova potječe iz Like i Dalmacije. Po 
upoređenju običaja bačkih i primorskih Bunjevaca vidimo, 
da su oni unatoč vjekovne razdvojenosti sačuvali gotovo sve 
svoje zajedničke elemente. Neznatna razlika što se u tome 
opaža nastala je uslijed razumljivog uticaja prilika u kojima 
bački Bunjevci žive oko 300 godina. 

Mi ćemo se u toj usporedbi ograničiti samo na karakte- 
rističnije običaje bačkih i primorskih Bunjevaca. Počet ćemo- 
sa matericama i ocima koje u Dalmaciji zovu očičima. I jedne 
i druge slave potpuno na isti način kao i u Bačkoj. Na Badnji 
dan pripreme za Božić ista jela, u večer unesu u sobu slamu,. 
a božićnjak u Lici zovu česnica. Na božićnom stolu zapale- 
tri svijeće stavljene u pšenicom napunjeni sud koje po svrše- 
nom blagosivanju vinom ugase. Održavaju prelo i šibare, a 
uskršnji običaji su im takodjer isti kao i u Bačkoj. Dožeanca 
(priredba veselja po svršetku žetve) je običaj bačkih i pri- 
morskih Bunjevaca, a u svatovskim i ostalim običajima jedva 
nalazimo kakve razlike. Te razlike većinom potječu otuda što 
ni pojedine porodice iste običaje ne održe na isti način. One 
katkad po posebnom ukusu nešto reformiraju uslijed čega 
vremenom nastaju razlike u čije detalje se mi sada ne možemo 
upuštati. 

Dosadašnje naše izlaganje potvrdjuju i jednaka prezime- 
na bačkih i primorskih Bunjevaca. U Lici kod Ramljana ima 
i selo Lović, pa selo Matijević i Vojnić. U Pazarištu ima 
Šokčića, Markovića, Rogića i Rukavina, u Donjom Kosilju 
Skenderovića, u Krasnom Stantića, u Karlobagu Bačića, u 
Udbinama Krmpotića, u Vraniku Kovačevića, u Sincu Tonko- 
vića, u Brinju Pekića. Osim toga u raznim mjestima Like ima 
Filipovića, Bukvića, Budanovića, Stipića, Mamužića, Babiča, 
Adamovića, Bilića, Božića, Dulića, Sekulića, Zorića, Bašića i 
Bešlića. Sva ta prezimena imaju i bački Bunjevci, osobito u 
Subotici. Stipići, Skenderovići, Stantići, Bukvići, Vojnići, Čo- 
vići pa Dulići su u Subotici vrlo brojni, što je snažan dokaz 
da oni potječu od primorskih Bunjevaca. 

Interesantno je da pravoslavni stanovnici Like Bunjevce 
zovu i Kranjcima premda tzv. Kranjci koji žive oko Udbine, 
Ribnika i Perušića govore ijekavski dok Bunjevci kao i u 
Bačkoj govore ikavskom štokavštinom. I tu se dogodio slu- 
čaj o kojem smo govorili kod naziva Bunjevac. Neki dose- 
ljenici iz Kranjske su se nastanili u Lici pa kako su oni bili 
katolici, to su ih pravoslavni odmah identificirali sa Bunjev- 
cima, I po tome se vidi, da narod u takvim stvarima ne pravi 
nikakva pitanja nego brzo sudi u prozivanju stranaca mjestom 
odakle su došli. 

Pošto su dalmatinski Bunjevci najbrojniji, to između njih 
i bačkih Bunjevaca ima upravo frapantnih sličnosti. U sinjskoj 
Krajini ima sva sila naselja i čitavih sela koja nose nazive 
najpoznatijih prezimena u Subotici. Takva naselja su: Vidako- 
vić, Vojnić, Jurić, Mamužić, Jerković, Perčić, Stipić, Milanko- 
vić, Pletikosić, Romić, Vujević, Vuković, Knežević, Bajić, Raj- 
čić, Ivković, Bešlić, Rešić, Kajić, Kujundžić, Balažević, Kulić, 
Galić, Brajković, Pekić itd. Kad uzmemo u obzir, da neka od 
tih prezimena u Subotici broje hiljade članova, onda je stara 
postojbina bačkih Bunjevaca dokazana, 

Ako se i pored takvih dokaza može prigovoriti, da 
sličnost prezimena ne znači uvijek užu vezu izmedju pojedi- 
nih porodica, onda ćemo i antropološkim osobinama 
zati istovjetnost bačkih i primorskih Bunjevaca. Njihov tip i 
dizionomija ne samo da su slični nego se katkada teško ra- 

spoznaju Bunjevci istih prezimena u Bačkoj i u Primorju. To 
nam često potvrdjuju brojni dokazi. Prof. Beno Mamužić je: 
po sličnosti tipova bačkih i ličkih Bunjevaca sigurno ustano- 
vio koji se u Lici zovu Stipići, Mamužići, Tonkoviči, Bukvići 
itd. Pred par godina je došao u Suboticu Vuko Grabovac 
alkar iz Sinja. Ovdje se našao sa sucem Vlahom Carevićem, 
pa su jednom zajedno pošli glavnom ulicom. Došavši pred 
kavanu ,Beograd“ u kojoj su sjedili braća Čovići. Carević 
zapita Grabovca: Poznajete li ova dva gospodina? — na što 
mu ovaj odgovori: Poznajem ; to su Čovići, iz Dalmacije. 
Sličnost je, dakle, izmedju subotičkih i dalmatinskih Čovića 
tako velika, da ih je teško raspoznati. O tako neobičnoj 
sličnosti tjelesne strukture Bunjevaca govore svi koji su imali 
prilike upoznati ove u Bačkoj i one i Primorju. 

Poslije takvih dokumenata, smatramo, da bi bilo suvišno 
da se ikada raspravlja o imenu i poiijeklu bačkih Bunjevaca. 
Oni su Hrvati kao što su to i primorski Bunjevci. Njihov 
karakter i mentalitet je svagdje isti. Osobito su se istakli 
hrabrošću i ratnim zaslugama. Dok su oni u Primorju davali 
čuvene vojskovodje, ovi u Bačkoj su sticali plemstva te 
u javnom životu zapremali vidnija mjesta i od samih Madjara. 
Kad se pak trebalo boriti za svoj nacionalni opstanak, oni 
su i tu sačuvali čast svoga imena. Oni kao što smo vidjeli 
ne samo da su sačuvali svoj čisti ikavski jezik i antropo- 
loški tip nego im je i karakter u dobru i zlu, veselju i bole 
isti sa onim primorskih Bunjevaca. 

Konačno moramo napomenuti, da je medju tim Bunje- 
vcima razlika samo u tome što je onima u Primorju naziv 
Bunjevac obilježen više porugljivim karakterom, dok ovi u 
Bačkoj u medjusobnom saobraćaju još upotrebljavaju lokalno- 
ime Bunjevac. 


PRIPREME 


Čim je Hrvatsko pjevačko društvo , Neven“ manifesti- 
ralo ideju o postavljanju spomen-ploče na izvoru Bune, u 
masama Bunjevaca, kao što smo napomenuli, nastala je ra- 
dost i želja, da se ta lijepa zamisao što prije ostvari. sto je 

pak taj glas odmah naišao na tako jednodušan odziv, to je 
očevidan dokaz koliko je medju Bunjevcima-Hrvatima ukor- 
jenjeno vjerovanje da su njihovi predji doista porijeklom iz 
okoline Bune, Ta jednodušnost njihova je postala još izrazi- 
tija kada su bunjevačka prosvjetna i karitativna društva u 
Subotici spontano donijela odluku da prihvaćaju ideju Neve- 
novu i da su voljna zajeđničkim prinosima uz učešće svojih 
delegata na izvoru Bune postaviti i svečano otkriti mramornu 
spomen-ploču koja će ovjekovječiti zahvalnost ,Bunjevaca 
zemlji svojih otaca. Tom pokretu se pridružiloi ,Bunjevačko 
Kolo“ u Somboru sa svim svojim sekcijama. Predugo bi nam 
bilo iznositi detalje njihovih sjednica na kojima je raspravljan 
taj predmet, jer držimo da sve to nije tako važno kao sama 
ideja o zajedničkoj akciji. Zato ćemo napomenuti samo zna- 
čajnije momente oko pripreme na taj prvi historijski pohod 
Bunjevaca braći s kojima oni gaje istu ljubav, iste ideale. 
Pošto je plemenitost svrhe u načelu složila sva ta dru- 
štva, trebalo je samo još nabaviti spomen-ploču i odrediti 
vrijeme pa da se pohod u Hercegovinu po tome planu izvrši. 
»Hrvatsko pjevačko društvo Neven“ kao duša samoga pokreta 
primilo se glavne uloge oko efektuiranja te zadaće. Ono je 
živo nastojalo, da te svečanosti pored historijskoga budu i 
kulturnoga značaja. Tako je došlo do sretne odluke, da Ne- 
ven s tim pohodom podje na veliku turneju te pjesmom 
uveliča svečanosti na Buni. Kako je pak Neven po svome 
programu iz Hercegovine imao produžiti put u Dalmaciju i 
Hrvatsku, to je kao sama od sebe nastala ideja da Bunjevci 
s njima zajedno pohode svoju braću Bunjevce u Dalmaciji 


i Lici. I doista sva bunjevačka društva u sporazumu sa Ne- _ 


venom su odlučila da nakon otkrića spomen-ploče na Buni 
o zajedničkom trošku odašalju iste izaslanike braći u 
Primorju. 

Nakon toga sporazuma naručena je mramorna spomen- 
ploča sa natpisom što ga je sastavio nepoznati autor.!) Dan 
polaska je utvrdjen 29 rujan. Neven je odlučio da odriži koncert 
u Sarajevu, Mostaru, Dubrovniku, Splitu, Gospiću, Karlovcu, Za- 
grebu i Brodu odakle se 13 listopada imao povratiti u Suboticu. 
: 2 Uprava Nevenovaje poštom primila taj: tekst sa potpisom. Tibet. 

Iz sredine ,Hrvatskog pjevačkog društva Nevena“ za 
turneju su odredjena bila slijedeća lica: Ivan Malagurski 
društveni predsjednik, Matej Jankač podpredsjednik, dr. Mi- 
hovil Katanec zborovodja, Matija Mamužić blagajnik, Antun 
Matković, dr. Marko Kuntić, Ivan Skenderović, Mićo Sken- 
derović, Marko Peić- Tukuljac, Dragan Mrljak, Matej Bujger, 
Ljudevit Dulić, Milivoj Jankač, Djuka Mamužić, Mile Mišku- 
lin, Ivo Radulović, Dragutin Rudela, Ivan Siruček, Stjepan 


.Sedlak, Julije Ukmar, Solo Vojnić, Dragutin Kolesarić, Dra- 


gan Tonković, Marko Peić ml., Julije Tumbas, Vojislav Tik- 
vicki, Vinko Zalesjak, Zvonko Kurjaković, Miroslav Mažgon. 
Od pjevačica su pak bile ove: Ana Skenderović, Klara Peić, 
Danica Mrljak, Jelena Vujić, Janja Katanec, Danica Kuntić, 
Cvijeta Bujger, Matilda Skenderović, Jelena Čović, Marija 
Čifari, Minka Čifari, Eta Dulić, Eta Frank, Terezija Jarama- 
zović, Vjerica Jankač, Jelena Kromholc, Šarika Kozla, Ida 
Ldrinc, Jelena Molnar, Magda Modrčin, Janja Skenderović, 
Ana Sedlak, Jelena Sedlak, Micika Sinić, Gizela Schulhof, 
Jelena Vago, Marija Vojnić, Giza Vujkov, Šarika Vuković, 
Jelena Klupp. 

Kao delegati od ,Pučke Kasine“ bili su odredjeni Ivan 
Perčić i Ivan Tikvicki, od ,Hrvatskog Prosvjetnog Doma“ 
Josip Djido Vuković, od .,Bunjevačkog momačkog Kola“ 
Franjo Dulić. ,Dobrotvornu Zajednicu Bunjevaka“ je imala 
zastupati Jelena Vujić, a ,Katoličko Divojačko Društvo“ je od- 
lučilo da će ga zastupati IIka Rajčić i Marga Šokčić. Tom 
izaslanstvu sn se još pridružili dr. Fabijan Malagurski, dr. 
Grga Tumbas kao liječnik delegacije, Josipa Jankač, Ružica 
Dulić, Gavro Čović, Petar Vujković-Bukvin, Blaž Vuković, 
Kornelija Molnar i pisac ovih redaka. Prema tome se izaslan- 
stvo Bunjevaca sastojalo od 75 članova. 


POLAZAK 


Tjedan dana prije polaska delegacije Bunjevaca spomen 
ploča je bila otpremljena podružnici , ;Hrv. Kult. društva Na- 
pretka“ u Mostar koja se primila zadaće da je postavi na 
odredjeno mjesto. Dnevna štampa je o tome u više mahova 

obavještavala čitavu javnost tako da je u Subotici, osobito 
medju Bunjevcima, najčešći predmet razgovora bio pohod u 
Hercegovinu i otkriće spomen-ploče. Gotovo svaki u građu 
je u toj deputaciji imao rodjaka, priljatelja ili znanca čime 
se još više pobudio interes u gradjanstvu. Sa približavanjem 
vremena polaska taj interes je bivao sve življi, a veselje onih 
koji su imali poći postajalo veće. 

Konačno je došao i 29 rujan. Bio je divan jesenji dan 
koji je svojom ljepotom još uvećao radost članova deputacije 
koji su vršili posljednje pripreme za put. 

Oko pola sedam sati poslije podne se počnu okupljati 
na kolodvoru članice i članovi .,Hrv. pjev. društva Nevena“. 
Bilo je tiho i tajanstveno predvečerje. Doskora su bili na okupu 
ne samo svi članovi izaslanstva već i njihovi rodjaci pa 
znanci, a bilo je mnogo i onih koji nisu imali pratiti nikoga 
već su došli da blagoslove one koji će stupiti na sveto tlo 
njihovih otaca. Mase Bunjevaca su pritisle kolodvor i peron. 
Ali vrijeme je prolazilo i medju mnoštvom nastalo dirljivo 
praštanje. Mnogi su plakali od ganuća. Taj prizor izliva 
neopisivih osjećaja činio je dojam kao da bi svi Bunjevci 
htjeli poći u pohode svojoj braći. U sedam sati izaslanstvo 
se smjestilo u dva posebna vagona, i vlak je krenuo. Mno- 
štvo_ naroda je suznim očima gledalo kako vlak odlazi u 
zemlju njihovih djedova. Svatko je bio duboko ganut i kao 
da bi još jednom doviknuo onima koji odlaze: ,A vi koji 
odlazite u staru našu postojbinu, pozdravite rodove naše i 
recite im da smo kroz stoljeća čuvali svetinju što su nam 
je dali. Recite im, da smo _mi svi u duhu s njima i da je u 
ovom pohodu simbol naše ljubavi, a u mramornoj ploči 
što je postavljamo na obali plave Bune znak vječite zahval- 
nosti, te koliko god je bio težak naš rastanak toliko je 
sretan naš prvi susret i zagrljaj u zajedničkoj nam domovini.“ 

I vlak je iza nekoliko trenutaka svom brzinom jurio 
prema dragoj zemlji. 

nNeven“ sa reprezentan- 
tima hrvatskih kulturnih 
društava u Sarajevu. 


Dr. M. Kuntić pozdravlja 
rodni kraju ime bačkih 
Bunjevaca i otkiiva 
spomen-ploču. 


Pogled na govorničku ' 
tribinu i spomen ploču | 

BORAVAK I KONCERT U SARAJEVU 


Teško je izraziti živo uzbudjenje što nam je cijelim tije- 
lom prostrujilo pri polasku na put s kojega smo sa dosta 
razloga očekivali da će nam utisci ostati u trajnoj uspomeni, 
Svaki je medju nama bio sretan i svaki na svoj način izra- 
žavao svoje osjećaje. Neki su pjevali, neki se šalili, a svima 
je lice sjalo što polaze zemlji svojih predja. Tiha i veličan- 
stvena noć sa mirijadama zvijezda kao da je uvećala sve- 
čanosti dogadjaja te bila u harmoniji sa milinom naših osje- 
ćaja. Vlak je u tami jurio dalje i dalje, varnice iz lokomo- 
tive svjetlucale, a nama je u slatkom raspoloženju skoro ne- 
primjetno prolazilo vrijeme. Stoga nam je bilo nekako neo- 
bično što smo u 1 sat i 12 m. po ponoći tako brzo stigli u 
Brod. Ondje smo bili ugodno iznenadjeni što nas je na ko- 
lodvoru dočekalo nekoliko članova Hrvatskog pjevačkog dru- 
štva ,Davora“ te ostalo s nama u razgovoru sve do 3 sata 
i25 m, kada smo nastavili put prema jugu romantčne 
Bosne. 


Jedva što smo se udaljili od Broda, Nevenašice su od 
umora klonule te se predale snu koji nije mogao biti baš 
ugodan u takvoj željeznici kao što je bosanska. Nevenaše 
je pak većinom dr. Kuntić animirao često puta duhovitim 
dosjetkama tako da je medju njima jedva tko mogao i htio 
spavati. Kad je konačno dra Kuntića i druge šaljivdžije sa- 
vladao san, nastala je tišina, ali samo kratko vrijeme, jer je 
svitanje zore polako budilo cijelo naše društvo. Tada smo 
se u ljepoti zore divili čarima veličanstvene gorske prirode. 
Sa živim interesom smo posmatrali sela i gradove pored 
kojih smo prolazili. Vrijeme je odmicalo, a mi smo sve više 
bili očarani gorskim ljepotama Bosne. 

U 11 sati i 19 m. stigli smo u Visoko. Na kolodvoru 
je bilo skupljeno mnogo naroda sa franjevcima medju kojima 
je fra Ratko Drlić pozdravio ,Neven“ te mu poklonio svoju 
knjigu: »Spomenica franjevačke klasične gimnazije“,  Fra« 
njo Jaramazović učenik četvrtog razreda gimnazije predao je 
predsjednika Malagurskom za ,Neven“ lijepu kitu cvijeća, 
To je bio prvi dragi doček što nas je uvjerio da je naše 

misija naišla na isto razumijevanje i u mjestima gdje nije 
bio cilj našega putovanje. Svi smo bili opojeni novom na- 
dom da ćemo postići našu svrhu. Ali kad smo došli u Sara- 
jevo, vidjeli smo da zbilja u našem pothvatu postaje ljepša 
od nade. 


Čim se vlak u 12.25 sati zaustavio na kolodvoru pred 
kojim je bila okupljena ogromna masa građanstva, Napret- 
kova glazba je intonirala Laasovu koračnicu svom zavičaju 
Glazba nam je u srcu odjekivala i mi kao elektrizirani pod 
Nevenovom zastavom podjemo u susret predstavnicima raz- 
nih kulturnih društava. Glazba odjednom prestane a nadsa- 
vjetnik i podpredsjednik Hrvatskog pjevačkog društva Tre- 
bevića Stjepan Neferović održi slijedeći govor: 


Dragi naš ,Nevenel“ 


»Na pragu našega doma, našega šeher Sarajeva, a is- 
pred Hrvatskog kulturnog društva Napretka kao Vašeg do- 
maćina te ispred svih hrvatskih kulturnih društava, a napose 
svog starijeg brata Hrvatskog pjevačkog društva Trebevića 
primite na_moja usta topli, i iskreni pozdrav. Mi ,Neven“ i 
»Irebević“ smo najbliža dva brata po shvatanju i vršenju 
svoga poziva. Već 40 godina kako ,Trebević“ postoji, a kad 
Vam kažem da je njegova povijest ujedno i povijest društ- 
venosti i kulturnog razvoja Hrvata grada Sarajeva, i ostalih 
Hrvata širom Bosne ponosne, da su baš iz krila ,Trebevića“ 
nikle sve ostale hrvatske kulturne ustanove s kojima se po- 
nosimo, onda _ Vam to ne govorim zato da se time hvalimo 
nego zato da opravdam svoju tvrdnju, da smo mi ,Neven“ 
i Trebević“ najbliži, jer ste i Vi centar društvenog i kultur- 
nog razvoja bunjevačkih Hrvata. U tome radu nas obojicu 
vodi pjesma koja je najsigurniji putokaz. I naš kulturni pre- 
porod je počeo pjesmom. Ta tko se ne sjeća davorija sta- 
rih Ilira? Ne imahu ni topova ni pušaka već samo pleuynito 
i rodoljubivo srce pa osvojiše i preporodiše dušu E 
naroda. Dragi ,Nevene“! Podji i ti stopama naših dia, a 
nadalje pjesmu kao što već činiš dvanaest godina. 
sretan i zadovoljan gledati veliki uspjeh svoje ae 
sije medju burjavnskihu Hrvatima. Mi dobro | : 

“vašu misiju pa Vas bratski primamo i srdačno pozdravljamo, 
Hvala Vam, braćo i sestre, na ovom posjetu; snadjite se 
ovo kratko vrijeme boravka medju nama kao brat sa bratom 
i neka vam ovi s nama provedeni dani ostanu u neizbrisivoj 
uspomeni. U to ime dobro nam došli, živill!“ 

Nakon što su se stišali urnebesni pokliči- oduševljenih 
Sarajlija, Hrvatsko pjevačko društvo Trebević je otpjevalo 
Hrvatski pjevački pozdrav. Tada se Mićo Skenderović na 
tako lijepom dočeku i pozdravu zahvalio slijedećim govorom: 


Draga braćo i sestre, Hrvati i Hrvatice! 


»Prije svega dopustite mi, da Vam  isporučim mnoge 
tople i iskrene pozdrave Vaše brače i sestara bunjevačkih 
Hrvata i Hrvatica koji tijelom nisu ovdje medju nama, ali 
tim više željno i nestrpljivo čekaju vijesti o našem boravku 
medju Vama, našom braćom i sestrama, Hrvatima i Hrvati- 
cama. 

»Ja Vam se toplo zahvaljujem na ovom lijepom i veli- 
čanstvenom dočeku kako u ime Hrvatskog pjevačkog društva 
»Nevena“ tako iuime ostalih naših društava čiji predstavnici 
sačinjavaju ovo naše izaslanstvo na zemlju naših pradjedova. 
Zahvaljujem, draga braćo i sestre, svim Vama koji ste ovdje 
Vašim prisustvom uveličali za nas, a uvjeren sam i za Vas 
ovaj svečani momenat; naročito hvala našem najuvaženijem 
Hrvatskom Kulturnom društvu ,Napretku“ čiji su predstav- 
nici uz prisustvo našeg bratskog Hrvatsko pjevačkog društva 
»Irebevića“ i ostalih hrvatskih društava nas tako lijepo 
dočekali. 

»Draga braćo i sestre! Mnogi medju nama koji smo 
ovamo došli nijesu imali tu sreću i čast, da se osobno 
“uvjere o ljepotama Vaših pa prema tome i naših hrvatskih 
predjela kao što je naša Bosna. Mnogi medju nama su čuli 
i čitali o vrlinama, lijepim duševnim osobinama i neobičnom 
gostoljublju naše braće i sestara, bosanskih Hrvata i Hrva- 
tica. Stupajući na Vaše tlo, sve ono što smo o Vama ljepoga 
čuli i čitali, tu pred našim očima postoji stvarnost. Ovaj 
lijepi doček, ovaj topli zagrljaj što ste nam ga Vi na pragu 


> Wašeg pa prema tome i našeg Sarajeva pružili; nas ne ia- 

nenadjuje, jer tko poznaje Hrvate drugih krajeva mile nam 
Domovine, za toga ovo nije novost nego dokaz da su Hr- 
vati svuda isti kao što su isti sinovi i kćeri jedne majke. 
Ipak su izliv bratske ljubavi što je ovdje susrećemo, iz du- 
bine srca kličemo: Čast Vam i hvala Vam! Živjeli!“ 

Nastalo je opet oduševljeno klicanje, iza čega su or- 
ganizatori dočeka svakom odredili konačište pa je sa gosto- 
primcima nastalo upoznavanje i srdačno pozdravljanje. Nije 
moguće opisati milinu što nas je uzbudjivgla u tim sretnim 
trenutcima. Taj doček nas je učinio sretnima, a najbolji do- 
kaz o srdačnosti dočeka je taj da su na kolodvoru medju 
hiljadama građjanstva bila zastupana sva hrvatska kulturna 
društva u Sarajevu. Tamo su bili potpredsjednici Hrvatskog 
kulturnog društva ,Napredak“ Mijo Poljak i ing. Dragutin 
Tibold pa tajnik dr. Milan Martinović i Mijo Vućak predsjed- 
nik Napretkove Zadruge, gotovo svi članovi i članice Hrvat- 
skog pjevačkog društva ,Trebević“, predstavnik Kaptola i 
predsjednik Hrvatskog Radiše kanonik dr. Ante Buljan, pred- 
sjednik Hrvatskog Kluba i Hrvatskog planinarskog društva 
Bjelašnice dr. Josip Fleger, pretstavnik Sv. Ante Andrija 
Kulier; predstavnici Narodne Uzdanice Edhen Mulabdić i 
Fehim ef. Spaho: članice Hrvatske Žene na čelu sa Hedom 
Meštrić; cijeli odbor Hrvatskog Katoličkog ženskog društva 
sa predsjednicom Marijom Sieber: predsjednik Udruženja 
hrvatskih katoličkih muževa Mato Palandžić; predstavnici 
franjevačke provincije Bosne Srebrne dr. Eduard Žilić + 
dr. Emil Orozović; zatim pomočnik ministra prosvjete u miru 
Hakija Hadžić i još mnogi ugledni članovi kulturno-društve- 
noga života Sarajeva. 

Sa kolodvora smo zasebnim tranvajem pošli u kona- 
čište. Muškarci su večinom bili ukonačeni u privatnim sta- 
novima, dok su ženske bili u samostanima Sv. Josipa, Sv. 
Vinka i Sv. Augustina. Svagdje smo bili najsrdačnije prim- 
ljeni. Jai još dva priljatelja smo bili ukonačeni u stanu 
nadsavjetnika Stjepana Neferovića. On, njegova pre 
dražesne mu kćerke Zlata i Anka su se upravo n 
tome kako da nam boravak u njihavoj sredini pidesšio. 
ugodniji Slično tome govore svi članovi našega društva o 

velikoj gostoljubivosti sarajevskih Hrvata. Po tome se čini 
«da je naša sreća jednaka bila veselju što smo ga donosili u 
domove u kojima smo bili nastanjeni. Ovo kratko vrijeme 
što smo ga proveli u njihovim krugovima će kako nama 
tako i njima ostati u lijepoj i nezaboravnoj uspomeni. 

Istoga dana poslije podne u 3 sata ,Napredak“ u pro- 
storijama svoga konvikta priredio nam je banket na kojem 
je palo više lijepih zdravica slozi, radu i kulturnom razvitku 
Hrvata. Osobito nas je lijepim govorom pozdravio domaćin 
u konviktu dr. Dragan Čelik. Nakon banketa smo pod vod- 
stvom Stjepana Neferovića i Josipa Kahna pošli da razgle- 
damo grad, i sa obližnjih uzvisina njegovu okolicu. 


Sarajevo je izraziti kontrast izmedjn orijentalne i za- 
gpadnoeuropske kulture. U njemu kao da se stječu dva svi- 
jeta. Čaršija je živa slika Istoka sa svim njegovim šarenilom, 
a moderne palače čine dojam velegrada. Ta razlika u kulturi 

budjuje još življi interes onih koji je prviput posmatraju. 

ršija je iz razumljivih razloga privukla pažnju našega 
društva, koje je sve do sumraka razgledalo u njoj razne 
kuriozitete. 

Prilikom razgledanja grada pregledali smo i nutarnjosti 
»Napretkovih“ palača. Ovdje se ne ćemo upuštati u detalje 
velike organizatorne sposobnosti i žive zadružne svijesti bo- 
sanskih Hrvata, jer to je, držim, svakome dovoljno poznato. 
Pripadno ćemo ipak napomenuti, da bi taj ogroman uspjeh 
»Napretkove“ djetalnosti mogao potaknuti i bačke Bunjevce-Hr- 
vate da i oni za kulturno i materijalno podizanje svoga na- 
roda intenzivnije porade na zadrugarstvu. Naša svijesna om- 
ladina je vidjela kakvi rezultati se postizavaju ustrajnim i 
dobro organiziranim zadružnim radom pa će valjda pokrenuti 
akciju, da se po uzoru bosanskih Hrvata i u našoj Subotici 
počne rad koji bi u podizanju blagostanja našega naroda 
mogao uroditi obilnim plodom i naše bogate krajeve učiniti 
još bogatijima. 

Naš boravak u Sarajevu bijaše neprekidno mijenjanje 
novih impresija. Jedva što smo nešto razgledali grad, već 
smo imali poći na večeru koju su nam u 8 sati u prostori- 


> jama Hrvatskog kluba priredili Hrvatski Klub, Hrvalska Žena 

i Hrvatsko kat, žensko društvo, Na večeri je u ime Napretkar 
Mijo Poljak održao krasnu zdravicu koja je ujedno dokaz 
njegovog odličnog poznavanja prošlosti Bunjevaca. Zatim se: 
digao tajnik Trebevića. Josip Kahn i nakon lijepoga govora 
pročitao odluku kojom je Trebević izabrao Hrvafsko pjeva- 
čko društvo Neven svojim pobratimom i počasnim članom. 
Tada je predao predsjedniku Malagurskom o tome lijepo 
izradjenu diplomu. Na oba ta govora je odgovorio i zahvalio: 
se prof. Malagurski, a u ime bunjevačkih seljaka je tempera- 
mentno govorio Josip Djido-Vuković. 

Za vrijeme večere svirala je glazba Napretkova, a mje- 
šoviti pjevački zbor Trebeviću je skladno oipjevao nekoliko 
pjesama koje su popraćene poklicima i dugotrajnim aplau- 
zom. Poslije večere se razvio ples koji je pružio mogućnost 
članovima dvaju bratskih pjevačkih društava da se i osobno 
bolje upoznaju. Ples je u najboljem raspoloženju potrajao do 
jednoga sata iza ponoći. 

Sutradan 1 listopada u 8 sati smo zajednički prisustvo- 
vali službi božjoj u katedrali. Zatim su neki od nas otišli. 
da prisustvuju posvećenju temelja Doma Hrvatskog Radiše, 
a većina je pošla da razgleda Etnografski muzej. Nije nam 
ovdje moguće ni približno pretstaviti bogatstvo muzeja koga 
sačinjavaju više modernih zgrada Trebalo bi nekoliko dana 
za svestrano razgledavanje raznih mu odjeljenja, a mi smo- 
za to jedva imali dva sata. Ipak smo prošli sve prostorije i 
stekli pojam o velikoj kulturnoj vrijednosti toga muzeja sa 
kojim se može podičiti ne samo Sarajevo već i cijela Bosna 
i Hercegovina. 

Na povratku iz muzeja upravni odbor ,Nevenov“ je 
posjetio predsjednika ,Trebevića“ Dr.Zdravka Šuteja koji zbog. 
bolesti nije mogao biti u našoj sredini. 

Na 11 sati smo bili pozvani na primanje kod gradske- 
uprave. Bilo nam je drago što nam je pored tako lijepoga. 
dočeka gradjanstvo i grad zvanično iskazao svoje gosto— 
primstvo pa_ smo se rado odazvali tom prijatnome pozivu. 
U velikoj dvorani gradske vijećnice nas je dočekao i biranim 
riječima pozdravio podnačelnik Dr. Ivan Pavičić. Na poz— 

dravu se dobio smišljenim govorom zahvalio prof. Malagur— 

ski. Zatim su nas gospoda gradski činovci po starom bo- 
sanskom običaju počastili crnom kavom lokumima cigare- 
tama. S njima smo proveli feko četvrt sata u ugodnom raz- 
govoru. Tada smo razgledali unutrašnjost gradske vijećnice 
te oprostivši se sa činovnicima pošli u posjet nadbiskupu 
dru Ivanu Ev. Šariću, ' 
| U nadbiskupskom dvoru .smo bili srdačno dočekani te 
: odvedeni u salon za primanje. Obuze nas neka tajanstvena 
radost i uzbudjenje. Iza nekoliko lirenutaka se otvore vrata 
obližnje odaje te nam pristupi impozantna i simpatična po- 
java nadbiskupa dra Šarića. Sve oči bijahu uprte u vrloga 
natpastira. Predsjednik Nevena ivan Malagurski ga toplim 
riječima pozdravi istakavši da smo mi Hrvati katolici sma- 
trali svojom dužnošću da mu se prilikom našeg boravka u 
Sarajevu poklonimo u njegovoj rezidenciji. Nadbiskup je 
očevidno bio ganut našim posjetom. Govorio je uzbudjenim 
glasom kako mu je drago što smo ga se sjetili pri pohodu 
pradjedovskom kraju. Hvalio je lijepe osobine Bunjevaca 
koje je upoznao kad je bio kod biskupa Lj. Budanovića, Zatim 
nas je počastio rakijom i razdijelio nam spomen-kolajnu iz 
mjedi. A dulje vremena je ljubazno razgovarao sa pojedinim 
članovima našega društva, a na rastanku nam se zahvalio na 
posjetu i zaželio uspjeh u našoj plemenitoj misiji. 

Iz nadbiskupskog dvora smo otišli u Napretkov kon- 
vikt gdje nam je Napredak priredio objed. Ondje je već po 
običaju pri takvim gozbama palo više lijepih zdravica. Po- 
slije objeda je u dvorištu konvikta bilo bratimljenje zastava 
Nevena i Trebevića te zajedničko fotografiranje članova i 
članica obaju bratskih pjevačkih društava. 

Pošto je istoga dana muslimansko kulturno društvo 
»Narodna Uzdanica“ priredilo u bašči svoga konvikta veliku 
jesenju zabavu (teferić), te smo nas nekolicina sa likom 
Rajčićevom i Margom Šokčićevom posjetili to narodno vese- 
lje braće muslimana. Glavni Odbor Narodne Uzdanice nas 
je vrlo srdačno dočekao i pogostio kavom i iokumima, a 
15 — 16 godišnji mladić Samardžić nam je neobično zvon- 
kim i jakim glasom otpjevao nekoliko narodnih pjesama. | 

konvikt medju muslimanke sa kojima su ostale u duljem 
razgovoru. Na toj lijepoj zabavi je svirala kurrijetova glazba 
i tamburaški zbor, 


Dok smo se mi zabavljali u sređini bratske Narodne 
Uzdanice, gdja Mehmeda Spahe je pozvala naše Bunjevke 
u svoj dom. Ona ih je sa svojim kćerkama i rodjakama 
vrlo srdačno primila i pogostila. Prikazala im je domaći 
život i tradicionalne običaje bosanskih muslimana, Tako su 
naše Bunjevke-Hrvatice očarane srdačnim dočekom dulje 
vremena provele u razgovoru i najboljem raspaloženju pa i 
sada često govore kako su lijepo i srdačno bile primljene u 
tom gostoljubivom domu. 


Kao što se po dosadašnjem izlaganju vidi, mi smo 
proveli dan i po pod raznim dojmovima kako bratske lju- 
bavi tako i estetskih užitaka. Preostalo nam je samo da još 
održimo koncert pa time završimo naš program u Sarajevu. 
Održanje koncerta je bilo odredjeno na večer u 9 sati u 
gradskome kazalištu. Oko 9 sati je kazalište već bilo dup- 
kom puno birane publike. Tamo su bili nadbiskup dr. Šarić, 
predstavnici banske uprave, gradske općine, Naprelka, Tre- 
bevića, Narodne Uzdanice, ,Prosvjete“, Benevolencije i dru- 
gih prosvjetnih društava. Iza svake Nevenove pjesme je odu- 
ševljena publika dugo aplaudirala i pjevački zbor obasipala 
cvijećem. Neven je tim svojim koncertom po sudu mjero- 
davnih stručnjaka postigao sjajan uspjeh u promicanju vo- 
kalne glazbene kulture. U ime toga priznanja su mu Napre- 
dak, i Trebević poklonili lovor-vijence. Poslije koncerta je 
bila večera u prostorijama Hrvatskoga Kluba i veselje do 1 
sata poslije ponoći. 


Time smo završili naš zadatak u Sarajevu te 2 listo- 
ujutro u pola osam sati u pratnji domaćina Sarajlija izišli 
na kolodvor da nastavimo put u Mostar, Na kolodvoru se 
već okupilo mnogo naroda. Imali smo još samo petnaest 
minuta do polaska i to nam je bilo vrijeme oproštaja. Na 
rastanku smo kazali, a sada ponavljamo dragim Sarajlijama 
i Sarajkama, da smo bili neizrecivo sretni medju njima 
i da ćemo uvijek blagosiljati uspomenu našega boravka u 

njihovim domovima u nadi da ćemo se naskoro opet sastati 
bilo u našoj bijeloj Subotici bilo u njihovom šeher Sarajevu. 


TRIUMFALNI PUT KROZ HERCEGOVINU. 
DOČEK U MOSTARU. SVEČANOST 
I NARODNO SLAVLJE U BLAGAJU 
I NA IZVORU BUNE 


Oduševljeni ugodnim boravkom i uspjehom našega kon- 
certa u Sarajevu, dobili smo novi polet na put u našu kršnu 
Hercegovinu. Medju nama se nekako samo od sebe postav- 
ljalo pitanje: Kad smo u Sarajevu sa tolikim oduševljenjem 
primljeni, kako će nas onda dočekati braća u Mostaru? Na 
to su mnogi odgovorili da nikakav doček ne može biti ljepši 
od onoga u Sarajevu. Ipak smo kasnije uvidjeli da izmedju 
ta dva dočeka postoji shvatljiva razlika. Hrvati u Sarajevu 
su nas primili kao što Hrvat Hrvata najlepše može da primi, 
a Hrvati u Hercegovini su nas dočekali kao užu svoju rod- 
binu koja im iza četiri stotine godina prvi put dolazi u po- 
hode. Uslijed toga se nikakav prijem ne može uporediti sa 
našim osjećajima pri stupanju na tlo pradjedovo i su- 
sretu sa tamošnjim Hrvatima koji su nas upravo triumfalno 
dočekali. 

U 10.43 sati smo došli u Konjic. Na kolodvoru je bilo 
okupljeno mnogo gradjanstva te se orili gromki poklici. 
Živjeli Bunjevci-Hrvati! Tamo je bio i gradonačelnik Smail 
beg Gubošić sa svojim činovnicima i narodni zastupnik 
Salko Baljić, U ime ,Napretka“ nas je zanosnim govorom 
pozdravio dr. Edo Novak, zatim je Nevenu predana lijepa 
kita cvijeća. Nakon što je prof. Malagurski u nekoliko toplih 
riječi otpozdravio, mješoviti zbor Nevenov je na želju gra- 
djanstva otpjevao Ej, Ker i Sentu... Medju seljacima je na- 
stalo frenetično oduševljenje i poklici Živjeli Bunjevci-Hrvati! 
Ali mi smo nastavili put, vlak je već jurio, a do nas su 
još uvijek iz daljine dopirali glasovi: Živjeli Bunjevci! 

Nakon pola sata smo stigli u Ostrožac gdje su nas 
čekali seljaci i seljakinje u svečanom odijelu. Nastali su 
urnebesni poklici: Živjeli! Don Dane Pušić nas je srdačno 

pozdravio, ali zbog kratkoče vremena se nikoliko nismo 
mogli porazgovoriti s narodom nego smo praćeni pozdravnim 
poklicima nastavili put. Taj naš Sretan susret i veličanstvena 
gorska priroda držali su nas u neizrecivoj ekstazi koja pri- 
micanjem se srcu Hercegovine bivala je sve to veća. 

U Jablanicu smo stigli u 11.55 sati, Veliko mnoštvo 
naroda nas je i tu dočekalo silnim ovacijama. Pozdravio nas 
je tamošnji župnik fra Pava Dragičević koji je zatim s nama 
putovao do Vojna. Kao vrstan poznavalac prošlosti Hercego- 
vine, on nas je svojim historijskim izlaganjima, a još više 
originalnim humorom držao u napetom raspoloženju dokle 
god je bio u našoj sredini. 

U Drežnici nas je narod uz oduševljeno klicanje obasi- 
pao cvijećem. Divni su bili ti momenti. O vi, Hrvatice dje- 
vojke, koje ste nas darivali cvijećem vaših bašta i groždjem 
vaših vinograda, znajte da smo te vaše darove primili onom 
ljubavlju kojom ste nam ih vi poklonili i da čemo biti uvi- 
jek sretni kad god pomislimo na tu vašu plemenitu pažnju 
koju čemo sa pietetom čuvati u najlepšoj uspomeni! 

Kad smo došli u Vojno na kolodvoru nas je čekalo 
brojno građanstvo na čelu sa tamošnjim župnikom Andrijom 
Mojićem. Dok nas je Mojić vatrenim govorom pozdravljao, 
starci u narodnom odijelu su od radosti plakali govoreći:e 
Dobro nam došli, djeco! Hvala Bogu da smo i ovo dočekali, 

Dulcis amor patriae, dulce videre suos. 
Gradjanstvo nas i ovdje obasulo cvijećem. a djevojke 
osim toga nam ponudile jubuka, groždja i smokava. Bilo 
nam je nekako žao što tako- lijep i ganutljiv susret nije 
mogao potrajati dulje od nekoliko trenutaka. 

Konačno smo 18.40 sati stigli u Mostar. Čim se vlak zau- 
stavio, Hrvatska Glazba je kintonirala pozdravnu koračnicu 
a preko 5000 gradjana nas je pozdravilo sa gromkim ova- 
cijama i poklicima/ Živili Bunjevci Hrvati Sa poklicima smo- 
istovremeno obasipani cvijećem. To bijahu momenti koji se: 
nedaju opisati. Bili smo opojeni takvim zanosom kao da nam 
se ostvaruje najlepši san što ga čovjek uopće može da za- 
misli, Na kolodvoru su bili pretstavnici Napretka, cijeli zbor: 
»Hrvalskog pjevačkog društva Hrvoja“ Hrvatskog Kluba» 

Hrvotske Glazbe, Sv. Cecilije, Narodne Uzdanice, Itihada 
i dr. Od crkvenih dostojanstvenika su bili franjevački pro- 
vincijal dr. Dominik Mandić i generalni vikar biskupije don 
Marijan Kelava. Bili su takodjer i mnogi seljaci iz cijele oko- 
line. Kad je glazba pristala i u gradjanstvu na dati znak 
nastala tišina, dr. fra Leo Petrović nas je pozdravio slijede- 
ćim govorom: 


Braćo i sestre! 


Pozdravljam vas na prvom nastupu na pradjedovsko 
tlo, gdje ste došli, da vidite odakle potiču vaši pretci: Došli 
ste, da se _poklonite prahu njihovom. Došli ste, da vidite 
potomke vaših pradjedova. Došli ste napokon, da vas ogrije 
jarko ovo naše sunce, koje je tu eto ogrijavalo i vaše i 
naše oceve. 

Vaša odluka, da nas posjetite sretna je bila i duboko 
nas je u srce dirnula. U pametima našim probudile su se 
sve one gorke uspomene na ona teška vremena. Potsjeća 
nas na one tužne dane, kada je mjesto naše opustošeno i 
orobljeno, oskvrnute svetinje naše vjere i našega naroda, 
naša domovina pogažena, unićtena naša zlatna sloboda! 

Vaši su predji tražili i našli novu postojbinu. Tražili 
su je ne od bojazni i kukavičluka, nego zato, da spase čast. 
svoga ognjišta, da očuvaju čast svojih žena i djevojaka, da 
sačuvaju goli život svoj, da sačuvaju vjeru otaca svojih, 
Sve su spasili, sve su sačuvali. Sačuvaše vjeru otaca, saču- 
vaše ime svoje hrvatsko. Ropstvo, koje smo mi kroz duga 
stoljeća trpjeli i snosili, trpjeli ste i snosili i vi. Može se: 
reći, da vam je u nekom pogledu i teže bilo. Naš gospodar 
nije nam branio našega hrvatskoga imena, iako nam je svaku 
drugu slobodu oduzeo. Vi ste u moru tudjinske rase čuvali 
i sačuvali čast vašega hrvatskog imena, vaš narodni osje- 
ćaj, vaše narodne običaje i vaš lijepi hrvatski jezik. Vaša je 
i vaših otaca zasluga, do se hrvatskim jezikom govori ođ' 
obala plavoga Jadrana da najsjevernije točke naše Domovine. 
Za čas ste ostavili one nepregledne Podunavske ravnice, 
došli ste, da vidite goli kamen, litice ove puste pećine oko 


nas. Ove su sure stijene nama drage i mile, vama su još 

milije. Želja vas je vukla, da ih viditei da ih u srcima 
vašim ponesete, da mognete vašima kod vaših kuća pričati, 
kako je u prastaroj postojbini. Da pričate vašim potomcima, 
gdje je i kakva je vaša pradjedovska kolijevka. 

Kako je drugčiji vaš današnnji pohod od bijega vaših 
pradjedova ? 

Oni su odavde otišli s velikom tugom u srcu, suznim 
očima. Ostaviše svoje pragove i popaljene domove. Majke 
nose djecu u naručaju i bježe u tudji nepoznati kraj. Srce 
im od žalosti puca. — Odoše tražeći zakloništa svojim gla- 
vama, tumarajući kroz naše krajeve: Dalmaciju, koja je i 
sama u tudjinskoj vlasti stenjala. Odoše preko junačke Like 
naše i padoše u Podunavske ravnice. Lutali su bez kruha i 
krova. Ali su kroz pokoljenja gajili nadu, da se jedanput 
vrate u rodjeni kraj. Oni otidoše plačuči i jecajući, Vi dola- 
zite sa slatkom pjesmom, vesela lica, puni sreće i zadovolj- 
stva. Pjesmom je naš siromašni čovjek kroz duga i teška 
stoljeća bodrio sebe i svoje. Uz gusle opjevao je tužne dane, 
koje je proživljavao i time gajio _nedu u bolju budućnost i 
sretno oslobodjenje. Ne bi ni valjalo, da nas posjetite drug- 
čije, nego baš s pjesmom, tim obilježenjem velike slaven- 
ske duše. 

U ovom svečanom času teško nam je i pomišljati na 
tužne i žalosne dane, kada su predji vaši bježeći obazirali 
se na garišta opustjelih domova, ostavili sve svoje. Ostaviše 
zarobljene sinove svoje, oskvrnute kćeri svoje pogubljene 
muževe i sinove. Silni i okrutni Osmanlija uništi sve, što se 
uništiti dalo. 

Iskreno je dakle naše veselje, kada vas medju sobom vi- 
4dimo. Od časa, kada ste nam javili, da nas mislite posjetiti 
uvijek su misli naše letjele prema sjeveru, gdje ste vi na 
predstraži čuvali naše ime i naš jezik na domaku gordoga 
nepriljatelja, koji vas je kroz stoljeća otudjivao, ali otudjiti 
nije mogao. Povećava se naše veselje, kada se sjetimo, da 
su popucali stoljetni okovi, kojima ste bili okovani. Četiri- 
stogodišnje odsustvo i ovih naših krajeva nije u vama utr- 
nulo ljubav prema pradjedovskom kraju. Tu ste, da to do- 
kažete. Da dokažete svakome, da nema sile, niti je bilo u 

prošlosti, koja bi vas otudjila rodu, domu i jeziku svom 
hrvatskom. 

Pozdravljam vas u ime Hrvatskog kulturnog društva 
»Napredak“ i u ime svih hrvatskih prosvjetnih ustanova, kao 
i u ime svih ovdje prisutnih. 

Želim, da vam bude ugodan ovaj vaš kratki boravak 
medju nama. Ne možemo Vas onako počastiti, kako bi že- 
ljeli, ali vam predano poklanjamo svoja srca i duše svoje. 
— Kličem Vam: Dobro došli! Zdravo bili! Živjeli! 


Tada su zaorili gromki poklici: Živjeli Bunjevci Hrvati! 
Kada se klicanje stišalo, Hrvojev zbor otpjeva: Hrvafski 
pjevački pozdrav. Zatim Ljudevit Dulić studeni prava se obrati 
gradjanstvu slijedećim govorom : 


Draga braćo Hrvati i sestre Hratice ! 


Vi ste nas zadivili sa vašim veličanstvenim dočekom, 
pa dozvolite, da Vam se najtoplije zahvalim ispred Hrvatskog 
Pjevačkog Društva ,Nevena“ i ostalih bunjevačko-hrvatskih 
kulturnih društava. 

Putujući kroz ove vaše romantične krajeve na mnogo 
mjesta vidi se samo goli krš; mi gledamo u nj'; gledamo 
ga kao simbol vaše hrabrosti ustrajnosti i ljubavi prema 
svemu onomu, što je hrvatsko. Mi dolazimo u naš pradje- 
dovski kraj, da se bratski izgrlimo i izljubimo, i da se pot- 
sjetimo na sve ono što su naši pradjedovi prije par stoljeća 
silom prilika morali ostaviti. Došli smo amo, da se poklo- 
nimo sjeni otaca naših, nadalje došli smo, da vama herce- 
govačkim Hrvatima čestitamo, koji ste očuvali nas sviju 
sveto hrvatsko ime od Otomana i Nijemca. 

Draga braćo, budite uvjereni, da ćemo sa sobom poni- 
jeti u našim srcima puno ljubavi, a u umu i mišici mnogo 
energije za našu hrvatsku stvar u Bačkoj, na korist i slavu 
cjelokupnog hrvatskog naroda. 

Na koncu još vam se jedanput najtoplije zahvaljujem, 
na toplom prijemu, kojega može da pruži brat bratu, a na- 
ročito Hrvat Hrvatu i kličem neka žive Hercegovački Hrvati 
i Hrvatice!!! 

Na to su opet od frenetičnog oduševljenja nastali burni 
poklici: Živjeli Hrvati-Bunjevcil Mi smo se medjutim formi- 
rali u povorku te pod Nevenovom zastavom, predvodjeni 
svirkom Hrvatske Glazbe, a praćeni masama naroda, pošli 
do Napretkove palače. Cijelim putem su se orili poklici odu- 
ševljenih gradjana. Pred Napretkovom palačom smo bili 
rasporedjeni u konačišta. Muškarci bijahu smješteni u .kon- 
viktu Petra Svačića i Hotelu Bristolu, a ženske u samostan 
časnih sestara Sv. Franje. 


U 3 sata smo se okupili u restoraciju Bristola gdje 
nam je bio priredjen svečani objed. Iza objeda smo razgle- 
dali grad. U glavnijim ulicama se opažalo živo kretanje i 
veselo raspoloženje gradjanstva. Mnogo hrvatskih seljaka i 
seljakinja u narodnom odijelu je prolazilo gradom pa je iz- 
gledalo kao da im je naš dolazak bio narodni blagdan. 
Svagdje se opažala živost i veselje, a od 5 — 7 sati je 
“koncert u Rondeau Vojvode Mišića, u 8 sati smo u Bristolu 
imali večeru sa pretstavnicima svih hrvatskih kulturnih dru- 
štava u Mostaru. 


Sutradan 3 listopada u 9 sati smo na 20 automobila 
u pratnji predstavnika svih hrvatskih društava pošli u Blagaj. 
Automobili se zaustave blizu blagajske medje, a mi pod 
“Nevenovom zastavom u povorci podjemo prema lijepo iski- 
ćenom slavoluku na kojem je bio natpis ,Dobro dušli“. 
Prvo su u narodnom odijelu stupale lika Rajčićeva i Marga 
Šokčićeva noseći u rukama od klasja sačinjenu krunu 
Tada zazvone zvona u Blagaju, prangije počnu pucati a 
masa svijeta nas pozdravlja neprekidnim poklicima. Pred 
nama je na čelu sa banderijem hrvatskih seljaka bilo sakup- 
ljeno oko 6.000 naroda. Pri susretu sa njima kod slavoluka 
Joso Džeba seljak iz Bune pozdravio nas je ovim govorom : 


Jednokrvna braćo — Hrvati Bunjevci! 


Današnjim danom, kada Vi dolazite u posjet braći i 
pradomovini, ostvaruje se Vaša i naša čežnja da se u brat- 
skom zagrljaju vidimo na obali rike Bune. | 

Draga braćo i mile sestre! 


Mi smo uvik gaiili tradicionalne osićaje po pripovida- 
nju naših didova, o Vama. Pripovidali su nam naši pređi da 
ste Vi odselili radi grube vladajuće sile a opet drugi da ste 
odselili radi nerodne zemlje i elementarnih nepogoda. 

Nije glavno radi čega ste odselili, nego gdi ste se na- 
selili, kako ste se do danas razvili. 

Već je prohujalo dva i pol stolića, da ste vi došli u 
Bačku, u plodne ravnice, kao radin i sposoban narod, raz- 
vili ste se materijalno i kulturno do najvećeg stepena, ali 
ste i tamo imali zaprika. Švabe i Mađari sve su ćinili, da 
Vas odnarode dajući Vam razna imena, sve u namjeri da 
zaboravite, da ste Hrvati. Na sriću, to im nije uspilo. Vi ste 
sačuvali pradidovsku viru, hrvatsku kulturu, hrvatski jezik, 
hrvatske narodne običaje, a što je najinteresantnije i ikav- 
ski dijalekt!!! 

Kad se vidi' sve ovo, onda nema niko sretniji od nas, 
koji Vas bratski primamo danas, kada se otkriva onaj zna- 
meniti spomen, koji će sićati nova pokoljenja na bratsku 
ljubav, prema Vama mila braćo ,Živili!“ 

U masama naroda se tada zaore oduševljeni poklici : 
Živili: a djevojke nas obaspu kišom cvijeća. To bijaše ve- 
ličanstveni prizor. Predsjednik Malagurski uzbudjenim gla- 
som počne da govori, ali mu suze brzo savladaju glas te 
nastade ganutljiva tišina. Oči su nam orosile suze. Plakali 
su snažni ljudi, sijedi starci, plakale žene i djevojke. Ne- 
moćne su riječi da izraze sreću toga susreta. U tom najsve- 


“čanijem momentu pristupi nam učenica drugoga razreda 


gimnazije Sofija Boris te siatkim djetinjim glasom odekla- 
mova slijedeću prigodnu pjesmu: 

Došla nam braća Bunjevci amo, 

Od veselja pisme im pivamo. 

Kršem ovim pozdravi svud struje 

I ko bratska pisma Bunom zuje, 


Ovdi na 


NAS 
3 
A 


32 


Kad je dušman svoju silu kletu 

Oborio na grudu nam svetu 

I zatim joj grdnu ranu zado 

Rastiravši očinsko nam stado: 
Predji Vaši ostaviše Bunu, 
Prigrliše žalosnu im krunu 
I odjoše u daleke kraje 
Podnoseći teške uzdisaje. 

Ima tome četiri stotina 

I još više pedeset godina 

Da Bunjevci u daljini stoje 

Sićajuć se postojbine svoje. 
Došlo, evo, doba nove sriće 
Svima nama lipši danak sviće 
Što vidimo baš na Bune vrilu 
Okupljenu braću našu milu. 

Zdravo da ste sinci naših gora 

U sredini kršnih, starih dvora! 

Hercegovac svak Vam dobro želi, 

Pozdrav pruža, Vama se veseli. 
Dobro došli i zdravo nam bili, 
O Bunjevci! naši gosti mili; 
Budite nam sritni i veseli, 
Kako naša poslovica veli. 

Hvala Vama na positu časnom 

Lipom broju i dolasku krasnom: 

Uspomenu didovske Vam strune 

Navike će šumit vrilo Bune, 


Nema pjesničkoga remek-djela koje bi nas tako dirnulo 
kao što nas je ganula ta jednostavna pjesmica. Svi smo 
plakali. To bijaše triumf rodoljublja. Predsjednik Malagurski 
poljubi djevojčicu što nas je pjesmom, a još više djetinjom 
iskrenošću tako raznježila. Zatim smo se zajedno sa masama 
naroda svrstali u povorkui pošli za Blagaj. ,Napretkova* 
glazba je svirala, zvona su zvonila, a mi smo stupali po tlu 
naših otaca opojeni grandioznim idejama i osjećajima koji 
su dati ljudima da ih rijetkim prilikama uživaju. 

U 10 sati smo stigli u blagajsku crkvu gdje je franje- 
vački provincijal dr, Dominik Mandić uz asistenciju svećen- 
stva odslužio svečanu službu božju Za vrijeme mise je mje- 
šoviti zbor ,Nevenov“ pjevao Matzova Hrvatsku misu. 


Izvor 
rijeke Bune. 

Kolo selječkih djevojaka 
na Blagajskom polju. 


»Neven“ u Blagaju. ,Pozdrav Domovini. Iza dugog teškog putovanja. 
Tvome licu sin se opet klanja i pruža Ti vrući cjelov svoj...“ 


> 


Pozdravni govori Đide Vuković, P. Pekić i 1. Malagurski na izvora 
rijeke _ Bune 


Pozdrav djevojčice “ ofije Boras Veselje seljačkog naroda na Blagaj- 
kod slovoluka u Blagaju. skom polju. 

Dr. Mandić je u crkvi održao vrlo lijep historijsko-crk- 
veni govor u kojem je istakao i značaj posjeta Bunjevaca 
rijeci Buni. 

Kako je spomen-ploča uzidana u desni crkveni zid iz- 
vana, to je nakon službe božje narod zapremio prostor na 
desnoj strani crkve. Bilo je lijepo jesenje vrijeme. Sa visine 
gdje je postavljena spomen-ploča bilo je lijepo gledati mase 
svijeta u šarenilu narodnog odijela. Glazba je svirala, a ne- 
prekidni poklici Živili Bunjeci odjekivali su blagajskim po- 
ljem. Kad je glazba prestala, mješoviti zbor Nevenov otpjeva 
Pozdrav domovini. Tada dr. Marko Kuntić održi ovaj govor: 


»Draga braćo Hrvati, mile sestre Hrvatice! 


Velika mi je čast pala u dio što ovom svečanom zgo- 
dom mogu vas ja kao subotički Bunjevac-Hrvat pozdraviti. 

Izručujem vam pozdrav ne samo u svoje ime nego i u 
ime svih Bačkih Bunjevaca-Hrvata koji su ostali na svojim 
njivama, a koji su u ovaj čas uprli oči na izvor Bune. Do- 
našam vam mirisnog zraka sa naših cvjetnih poljana, dona- 
šam vam zlatnog klasja sa plodnih njiva, donašam vam is- 
krene i najbolje želje svih Bunjevaca-Hrvata, donašam vam 
bezbroj zagrljaja i donašam vam topli otkucaj srdaca iz 
naše Subotice bijele. 

Dolazeći na izvor Bune hoćemo da se poklonimo sjeni 
naših otaca, da poljubimo zemlju koja je suzama i krvlju 
natopljena. Došli smo na izvor-vodu da se napijemo, da se 
okrijepimo, jer je naš put još dalek, jer nama treba još 
mnogo snage da ostvarimo svete ideale naših otaca, 

Bački Bunjevci oko Hrvatskog pjevačkog društva ,Ne- 
ven“ sa svojom turnejom vrše jednu kulturnu misiju a ujedno 
imaju za cilj upoznavanje i učvršćivanje veza između svojih 
sunarodnika, koji su bježeći sa svoje rodne grude ispred 
turske kopite i ispred krute sile nastanili se dijelom u Dal- 
maciji, a dijelom u Lici. 

Uvjerit ćemo se da svi Bunjevci bili oni iz Bačke, 
Like ili Dalmacije imaju istu vjeru, jezik i narodne običaje. 

Vjera naših otaca davala nam je snagu i utjehu u svima. 

prilikama iskušenja: narodni običaji i jezik sa svojom ikav- 
štinom sačuvao nas a i sačuvati će nas, od svih neprijatelja. 
Sve ove zajedničke osobine sačinjavaju našu kolektivnu dušu, 
karakter, pogled na svijet i zajedničku volju i htijenje. 

Da bi se ovo ovjekovječilo, otkrivamo danas ovu spo- 
menploču u znaku harnosti i zahvalnosti prema našim pra- 
djedovima i prema našem rodnom kraju. Ova ploča neće 
biti urezana _ samo u ovu suru stijenu koja stoljećima sluša 
tihi i tajanstveni šapat Bune, nego će biti uklesana i u naša 
srca u svoj svojoj veličini i cjelim svojim sadržajem, kao 
simbol nepokolebive vjere u našu nepobjedivost i ljepšu 
budućnost. 

I ako nas je historija razdvojila, jaki osjećaji i naša 
ljubav prema rodnoj grudi pokazala je da se i najveće za- 
preke mogu savladati. U današnje materialističko doba zaista je 
teško bilo poduzeti ono što smo poduzeli mi. Zahvaljujući 
ali svim našim bunjevačkim društvima, na čelu sa uglednom 
Pučkom  Kasinom i zahvaljujući visokoj svijesti najširih na- 
rodnih slojeva koji su sa svojim razumijevanjem pridruživši 
se akciji našeg ,Nevena“ omogućili otkrivanje ove spomen- 
ploče, koja će bjelodano dokazivati i koja će svakom govo- 
riti, da Bunjevci nijesu zaboravili svoj rodni kraj i da Bu- 
njevci nijesu zaboravili svoje pradjedove. 

Ova spomen-ploča dokončati će sve tendenciozne ras- 
prave i jalove debate o našem porijeklu i o našoj narodnoj 
pripadnosti. 

»Neka padne velo i neka se širom lijepe naše Domovine 
čuje i znade da svoj Narod Hrvat ljubi!“ 

Tada otkrije spomen-ploču. U svetačkoj tišini koja je 
vladala u masama naroda svi pogledi su bili uprti u mra- 
mornu ploču koja krasi pobočni zid crkve. Svaki je htio da 
pročita na njoj sadržaj zlatnoga natpisa. Pošto je ona bila 
dosta udaljena od naroda, Dr. Kuntić je pročitao iga njoj 
natpis koji glasi: 

NA PRVOM SASTANKU... 


BUDI MIR S TOBOM MILA VILO BUNE! 
UVIK SMO BILI VIRNI TVOJOJ RIČI... 
NJEGVE I LANCE SLOMILI SMO ROPSTVA. 
EVO NAS CPET U TVOM ZAGRLJAJU! 
VINAC SLAVE SA PLODNIH NAM RAVNI 
CIO TVOJ NAROD ŠALJE U ZNAK HVALE, 
I NAŠE MOLITVE BUDU USLIŠANE. 
SUDARI STOLEĆA NISU NAS SLOMILI 


USTRAJNI SMO BILI I BIT ĆEMO UVIK. 
HVALA TI! 


DOK OVIM PUTEM TVOJ IZVOR ROMONI 
ROD TEBE NIKAD ZABORAVIT NEĆE. 
VALOVA ŠUM NAS HRABRI U žIVOTu 
A TI NAM BUDI TIŠITELJKA MILA, 
TEBE NAS VEŽE OVA GRUDA ZEMLJE 
IRODA BUDUĆNOST, SVE LIPŠA IZGLEDA. 
«OVU PLOČU POSTAVISMO MI BAČKI BUNJEVCI KAO ZNAK LJUBAVI I ZA- 
HVALNOSTI SVOM PRADJEDOVSKOM KRAJU. 1Z KOJEG POTIČU PREMA NA- 
RODNOJ TRADICIJI NAŠI PRADJEDOVL KOJI BJEŽEĆI PRED TURCIMA NASELIŠE 
KRAJEVE DANAŠNJE BAČKE. OVA JE SPOMEN PLOČA PODIGNUTA 
1 OTKRIVENA PRIGODOM PJEVAČKE TURNEJE HRVATSKOG PJEVAČKOG 
DRUŠTVA ,NEVEN“ KROZ BOSNU 1 DALMACIJU 1933. U PRISUSTVU 
DELEGATA | PRINOSIMA POTPISANIH DRUŠTAVA IZ SUBOTICE : 


.HRVATSKO PJEV. DR. ,NEVEN“, PUCKA KASINA 
KATOLIČKO BUNJEVAČKO DIVOJAČKO DRUŠTVO, 

DOBROTVORNA ZAJEDNICA BUNJEVAKA 
"BUNJEVAČKO MOMAČKO KOLO, BUNJEVAČKO KOLO IZ SOMBORA, 
HRVATSKI PROSVJETNI DOM-SUBOTICA. 


> > > shine ploče povjerio Hrvatskom kulturnom društvu 
uš Na to u ime podružnice Napretka u Mostaru 
dr. Bariša Smoljan odgovori slijedeće : 
> »Hrvatsko kulturno društvo ,Napredak“ na čelu Hrvat- 
skih kulturnih ustanova, a u zajednici sa hrvatskim seljačkim 
narodom, okolice Bune — prima pod svoje okrilje ovu 
spomen ploču, koju netom oikriste na spomen Vašega dola- 
ska u Vaš i naš pradjedovski zavičaj. ; 

»Napredak“ prima ovu ploču pod svoje okrilje, a hrvat- 
ske seljačke mišice primaju je, da ju čuvaju i paze, i da se 
sjećaju ovog historijskog spomen-dana o Vašem pohodu. 
i Mi smo ponosni, kad Vas gledamo, jer to nam je naj- 

bolji argumenat, kako je hrvatska svijest živa i žilava, kako 
je silna i jaka i koliko je vitalna i otporna nacionalna snaga 
hrvatskog naroda. 

Vjekovima smo bili rastavljeni... Dijelile su nas gore, 
dolovi i vode — ali bili smo jedno. Bili smo jedni i onda, 
kad se nijesmo ni poznavali... Bili smo jedno, jer nam je 
uvijek kao i danas bila jedna misao, jedan osjećaj i jedna 
domovina. 

I Vas su kao i nas tlačili razni tirani i tirančići. 

Mađarska hegemonija, silom je htjela da u Vama uguši 
hrvatsku misao i hrvatski osjećaj. Tražili su od Vas da sve 
budete samo ne Hrvati. i 

Progoni i krvave nepravde, imali su jedino svrhu, da 
Vas zastraše i da u Vama zatru duh neovisnosti, koji svaki 
narod zanosi, da sa sebe strese jaram... 


Ugušili su slobodnu misao i slobodnu riječ držeći, da 
će na taj način spriječiti propast svoje nasilne vladavine. 
Kako su god sa Vama gore radili Mađari, tako sui sa 
nama u Herceg-Bosni radili Austro-Mađari. ' 


Ali eto... prije nego su svoju naopaku osnovu izveli 
do kraja, nestalo ih je a hrvatski je narod ostao. Jest, hr- 
vatski je narod ostao, jer je i tada vjerovao i smatrao, kao 
očevidnu istinu, da se svi ljudi rađaju jednaki; da im je 
Tvorac ,dao izvjesna prava, koja im ne može niko oduzeti: 
pravo na život i pravo na slobodu... 

I naši i Vaši tirani nijesu mogli da to shvate, jer su 
mislili da je sva snaga u sili i bajoneti, pa kada je narođ 
ustao da strese lance ropstva — nekad ogromna sila se ras- 
plinu, a bajonete se saviše i skrhaše, kao da bijahu ođ 
trstike. 

I samo radi ovoga, jer su taki bili, propali su i oni, 
kao što je propalo i njihovo nastojanje, da Vas odnarode 
ida Vam prekinu sve veze sa Vašim pradjedovskim za- 
vičajem. 

Današnji Vaš pohod je hrvatska kulturna manifestacija 
* od osobite važnosti, naročito za ovaj kraj pa i ova spomen 
ploča, koju ste danas otkrili, bit će nam radostan spomen na Vaš 

historijski pohod u ove kršne krajeve Vaše pradomovine. 


i Ona sila, koja Vas je poticala sa Vaših prostranih i 
sumornih ravnica među ove gole krševe i pitome doline, 
jest atavistički domovinski osjećaj za starim zavičajem, koji 
se je od generacije na generaciju prenosio, da ga eto Vi 

odizvršite i u djelo privedete. I kada danas budemo zajednički 
pjevali na vrelu Bune ,Zdravo da si domovino mila“ i kada 
se Vaš glas bude lomio od ove sure litice nad vrelom Bune, 
onda znajte, da su te litice ispod gordog Stjepan-grada slu- 

Šale i gledale i Vaše pradjedove, kad su ovuda na Buni ne- 
kad tužaljke i slobodarke pjesme pjevali. 


Ali i osim ovoga mramornog spomenika, mi ćemo ži- 
vom riječju prenositi našim generacijama i našem potomstvu 
priču o Vama... Pričaćemo im o odlasku Vaših pradjedova 
iž ovih krajeva i o Vašem pohodu, u stari zavičaj... Priča- 
ćemo im da na ravnim poljanama Bačke žive Hrvati Bunjevci, 
koji iseliše pred više stotina godina iz ovih krajeva da tamo 
mnađu svoju novu domovinu. 

Ali pričaćemo im da nijeste zaboravili ni na svoju pra- 
«djedovsku domovinu, ni na nas braću svoju. Pričačemo im i 
pokazivati ovu spomen-ploču. 

Naša je želja da Vam ovdje bude lijepo. Da osjetite 
toplinu naših srdaca, koja Vas iskreno i otvoreno dočekuju, 
= siromaški doduše, ali i od srca. Naša je želja da i nas za- 
volite Vi onako, kako Vas volimo mi te da ovaj naš sasta- 
nak i ovo naše veselje radi Vašega pohoda bude sretno i po 

ki narod korisno. 


Boga | i hrvatski narod. 
=a To značenje pretstavlja i ova ploča i mi je kao takovu 
primamo pod svoje okrilje, da vjekovima bude svjedočanstvo 
Popa. «da nas Hrvate ni vode, ni gore, ni ma kakva sila ne 
mogu rastaviti, 
U to ime braćo živili!“ 

4, a dugotrajnih poklika u masama naroda glazba 
 zasvi ečanost otkrivenja spomen-ploče bijaše završena. 
rstani u povorku i predvodjeni glazbom pošli: 


Neka nam ovaj sastanak ulije novu snagu u radu za: 

na izvor Bune. U Blagaju nas je Haki-beg Kolaković načel— 
nik Blagaja u krugu svojih činovnika pozdravio ovim riječima = 


»Gospodine predsjedniče, Gospodje i Gospodo! 


Dobro nam došli u naše staro drevno mjesto BlagajF.. 
Ja Vas kao načelnik ovoga mjesta pozdravljam, Gospodje # 
Gospodo, kao naše i naših djedova zemljake koji smo nikli 
na istoj grudi. Hvala Bogu da dočekah, da Vas nakon 450: 
godina pozdravim pokraj izvora vode Bune i pod negda- 
šnjom prestonicom Hercega Stjepana, Rado Vas vidimo, naši 
mili zemljaci i zemljakinje, koji ste se potrudili da dodjete- 
i vidite mjesto gdje su živili Vaši pradjedovi. 

Hvala Vam! Živili! Živili! Živilil« 

Na te prijatne riječi je toplim govorom otpozdravio- 
predsjednik Malagurski, zatim smo nastavili put. Na izvori. 
Bune se takodjer sabralo više hiljada naroda. Veličanstveni 
prizor se ukazao pred našim očima. Drage su nam bile one- 
gore i litice koje su nekađa gledali naši predji. Šum vode 
je kao vjekovna melodija potvrdjivao historijski značaj na- 
šega pohoda. Ondje je prvi u ime bačkih Hrvata seljaka za-- 
nosno govorio Josip Djido-Vuković istakavši nepokolebivu. 
ustrajnost hrvatskih seljaka u borbi za svoju nacionalnu čast.. 
Zatim je pisac ovih redaka održao slijedeći govor: 

»Mi Te pozdravljamo, Zemljo naših predja! Vijekovi“ 
su prolazili, a mi smo živjeli rastavljeni silom koja je rušila. 
svaku“ civilizaciju. Živjeli smo na tudjoj grudi i pod tudjim 
suncem, ali si nam Ti bila uvijek sveta i u tudjini smo Te 
smatrali našom, vazda našom. Ova plava Buna je svjedokinja. 
bolnoga rastanka naših otaca s Tobom, postojbino naša 
stara! Ona im je kao zavjet poklonila ime da njime kroz- 
stoljeća čuvaju uspomenu svoga zavičaja. Mi smo, evo, iz—- 
vršili taj zavjet. Došli smo da Ti se poklonimo i predamo 
pozdrave Tvoje djece sa sjevera naše Domovine. Neižrecivo- 
smo stetni što Ti se u bratskom zagrljaju Tvojih sinova i 
kćeri klanjamo na mjestu gdje je negda sjala prestolnica. 
Hercega Stjepana. Ali mi koji u ovom susretu nakon 450 
godina lijemo suze od ganuća, sjetimo se i sudbine naše- 
braće koja Te kao mi ljube, ali Te možda više nikada vi— 

djeti neće. Trideset hiljada Bunjevaca u Bajskome trokutu ča- 
mi u tudjini. Njima se već gase zadnji traci nade. Oni tužni 
sa smrću se bore. Zato mi u ovim svečanim trenutcima pred 
Tvojim licem izjavljujemo da ćemo im pružiti zaštitnicu 
ruku. Pa nam braća neće poginuti. Predat ćemo im Tvoj 
pozdrav koji će ih čeličiti u borbi za čast svog imena. Mi 
ćemo se pak časnim oružjem boriti za njihovu sretniju sud- 
binu. Kad nas već države rastavljalju neka nas ljubav, kul- 
tura i hrvatska svijest drže u vezi i jedinstvu.“ 

Konačno je predsjednik Malagurskih govorio slijedeće : 

»Ovoga trenutka zamuknuo je stoljetni eho što se ne- 
prekidno talasao iznad izvora od onoga časa, kada su se 
naši pradjedovi ispred pritiska turske sile morali povlačiti u 
nepoznate krajeve da bi svoje glave spasli. Taj je odjek 
bio skup plača Bune vile, naših otaca, majki braće i sestara 
zaljubljenih vjerenika, male djece i nemoćnih staraca, koji 
svoje izmučene kosti ne htjedoše u nepoznati svijet povlačiti. 

Na ovim obalama se stvaralo raskršće onih, koji su se 
razilazili, da se više nikada ne vide... da majka ne zagrli 
svoje čedo, otac sina brat seju i seja ljubljenoga svoga; tu 
se prolamao poslednji vrisak najdublje čovečje ljubavi i 
najvećega bola, što se zamisliti može... bola kojega mnogi 
nijesu mogli preboljeti... ostaviti svoj, rodni zavičaj i nikada 
se više povratiti... odlazeći polagano, slušali su popostajući 
udaljeni šum i prigušenim plačem upijali zadnje akorde 


. udaljenog i umirućeg milog zvuka rijeke Bune. 


A suze, prigušene umornin mahanjem ruku i očajem 
zadnjega ,zbogom“ padale su poput guste kiše, miješale se 
gubeći u hladnim valovima Bune, a tugom svojom pomuču- 
juči bistrinu vode — koja se je toga trenutka počela naglo 
nabujavati, lupajući valove svoje o golo kamenje, razbijajući 
preusko korito... da htjela je i ona poći na daleki put... 
ali su nemoćni valovi groznom tutnjavom padali natrag, 
umorni i očajni na krilo svoje vile, pa ih je jutarnje sunce i 
pozdravni pijev slavuja našlo već smireno... 


= Po ovom krutom kamenju padali su zadnji vreli cjelovi, 


sa njih se nadimali svježom okrjepljujućom vodom na daleki 


ooput... a ma obalama naši časni oci franjevci, sa krstom u 


a 

ruci pružali su utjehu onima koji su ostajali. 

A ljubav, ta najveća veza bratske krvi nije jenjala, niti se 
je dala ugasiti, nego se putem decenija samo uveličavala- 

A stoljeća, koja tokom vremena ruše i uništavaju sela 
i gradove — rijekama tok i pokrajinama podneblje mijenjaju 
— okamenila su zadata obećanja, kod rastanka a prva traka 
žarke ljubavi u slobodi rastopila je stoljetni muk i dala 
oduška na taj način, da su praunuci osvjetlali obraz — 
došavši ovamo na rođenu grudu iz velikih daljina... a kao 
znak ljubavi i vjernosti, mi Ti Buno vilo, pružamo zlatno 
klasje našega naroda i naših ravni i donesosmo malenu grudu 
naše zemlje kao zalog budućih vremena.“ 

Muški zbor ,Nevenov“ je zatim otpjevao ,Pozdrav do- 
movini“ iza čega smo po stepenicama sišli do samoga vrela, 
i pili izvor-vode da nas okrijepi, očeliči i dade nam izvor 
nove snage u borbi za dobrobit i sretniju budućnost našega 
naroda. Umivali smo naše lice u tome izvoru i sa njegovom 
vodom su se miješale naše suze kao zalog ljubavi što nam 
plamti u grudima za rodni kraj naših pradjedova. Umukli 
su nam glasovi, jer nismo htjeli ni mogli ništa reći od efuzije 
snažnih osjećaja. Neopisivi su ti momenti, ali nam je tim 
draže sječanje koje nam jedino dostojno pretstavlja neizre- 
civost toga dogadjaja. 

Nakon takvoga odavanja pieteta zemlji podno slavnoga 
Stjepan-grada na vrelu koje se drži da je izvor i našem 
nadimku, vratismo se do blagajske crkve pored koje nam je 
na livadi priredjen svečani banket. Na banketu je učestvovalo 
preko tristotine izaslanika iz čitave Hercegovine. Jelo i piće 
su nam servirale hrvatske djevojke u narodnom odijelu. Za 
vrijeme banketa je palo više lijepih zdravica. Medju ostalima 
je govorio i Josip Djido-Vuković, ali je najinteresantniji govor 
bio dr. fra Lea Petrovića o značaju Blagaja u prošlosti. Ve- 
selje je teklo neobično živo. Glazba je svirala, a seljaci i selja- 
kinje su plesali i pjevali narodne pjesme. Oni su pod vodstvom 
petnaest župnika i franjevaca većinom pješke došli iz daljine 
40—50 km. Samo iz Prenja-Dubrove ih je došlo preko 400 
osoba, a bilo ih je mnogo iz Širokog Brijega, Ljubuškog, 
Konjica, Nevesinja, Stolca, Čapljine, Rotimlja, Pješevca, Do- 


Formiranje povorke 
pred ulaz u Blagaj. 


Otkrivanje spomen- 
ploče. 


Mnoštvo seljačkog 
naroda kod otkrića 
spomen-ploče. 

njega Hrasna, Kepaca kod Čapljine, i drugih mjesta Herce- 
govine. Tako je ta svečanost postala veliko narodno slavlje 
i pravi triumf rodoljublja. Osobito se zadivljeni narod upravo 
galvanizirao novim oduševljenjem kada je Djido-Vuković 
prosuo na tlo šaku zemlje koju je sobom donio iz Subotice 
te uzeo šaku blagajske zemlje da je ponese i prospe u Su- 
botici kao simbol jedinstva Bunjevaca u Bačkoj i njihove 
braće u Hercegovini. 
| Poslije banketa sam razgovarao sa seljacima iz okoline 
Bune. Oni kao i mi Bunjevci govore ikavskim narječjem sa 
nešto ijekavske primjese. Utjecaj ijekavštine vele da dolazi 
većinom od intelektualaca pa će konačno potpuno prevladati 
u narodnom govoru. Po tipu su takodjer dosta slični Bu- 
njevcima!). Medju njima sam zabilježio prezimena Stipić, 
Ivanković, Jurić, Bašić, Pandžić, Čilić, Matijević, Mandić, Ši- 
mić, Barišić, Dulić, Vidović, Tomić, Babić, Antunović, Anišić, 
Andačić, Andrijanić, Barušević, Galić, Kovač itd. Sva ta 
prezimena u velikom broju imaju i bački Bunjevci. Time se 
potvrdjuje teza da je porijeklo Bunjevaca u okolini Bune, 
Kad osim toga uzmemo u obzir, da prema iskazu najstarijih 
seljaka oko Blagaja postoji tradicija da u Bačkoj žive nji- 
hova braća, onda je naše mišljenje o porijeklu Bunjevaca 
dokazano. 

Poslije podne u 4 sata smo se oprostili sa dragim do- 
mačinima te praćeni poklicima frenetičnog oduševljenja na- 
rodnih masa automobilima pošli u selo Bunu. Ovdje nas je 
svojski dočekalo mnogo seljaka. U kavani Mile Džeba po- 
čašćeni smo bili kavom i groždjem. Iza pola sata srdačnoga 
razgovora sa seljacima pošli smo iz Bune automobilima te u 
pet sati stigli u Mostar. 

Oko pola šest sati franjevački provincijal dr. Dominik 
Mandić, Matelj Jankač, Josip Djido-Vuković i ja posjetismo 
biskupa fra Alojziju Mišića. On nas je vrlo ljubazno primio 
i pogostio izvrsnim hercegovačkim vinom. Govorio nam je 
kako je pred neki đvadeset godina bio u Subotici kao gost 


: 79 Možda će nas neiko zapitati: Zašto se onda i stanovnici oko 
Bune ne zovu Bunjevci? Zato što su taj naziv za pobližu oznaku dobili 
> samo iseljenici iz okoline_ Bune u mjestu gdje su kasnije nastanjeui, | O 

Bunjevaca koji su ga dočekali okićeni hrvatskom trobojkom. 
Po tome je sudio da je hrvatska svijest Bunjevaca i za vri- 
jeme Madjara bila dosta živa. S njime smo tako proveli u 
prijatnom razgoru više od pola sata. Zatim smo otišli u fra- 
njevački samostan gdje nas je provincijal dr, Mandić zajedno- 
sa ocima franjevcima vrlo srdačno dočekao i pogostio. Ondje 
smo se odulje zadržali u živom razgovoru i najboljem raspo- 
loženju. Za kratko vrijeme našega boravka u Blagaju i Mostaru 
stekli smo uvjerenje da oci franjevci u Hercegovini neumorno- 
rade sa narodom kao što su to i u prošlosti činili. 

Navečer u 9 sati je ,Neven“ u domu ,Hrvoja“ održao- 
koncert. Ulaznice su bile sve unaprijed rasprodane tako da. 
dvorana nije mogla primiti više publike nego što je bilo. Čim 
se zastor počeo dizali, nastade jednodušno klicanje i pljeskanje 
Svaka ,Nevenova“ pjesma je prouzrokovala pravu erupciji+ 
neobuzdanog oduševljenja. Nakon odmora je na pozornici 
predsjednik ,Hrvoja“ Mato Rimac u lijepom govoru istakao- 
visoki niveau ,Nevenove“ umjetnosti te mu je u ime ,Hrvoja“ 
poklonio krasan lovor-vijenac. ,Neven“ je doistaodlično izveo 
svoj program pa ga je oduševljena publika iza svake pjesme- 
honorirala burnim aplauzom i obasipala cvijećem. 

Po svršenom koncertu smo otišli u Bristol gdje nam je- 
bila priredjena večera. Za vrijeme večere je zbor ,Hrvoja“ 
otpjevao više pjesama koje su prouzrokovale pravu buris 
oduševljenja. Ali je naskoro došlo vrijeme našega rastanka. 
Još nešto prije ponoći smo izišli na kolodvor praćeni ogrom- 
nim masama naroda i pjesmama kompletnog zbora ,Hr- 
voja“. Na kolodvoru je nastao srdačan i dirljiv oproštaj 
kakav je moguć samo medju rodjenom braćom koja se istin— 
ski ljube. Tako se završio taj historijski dogadjaj koji će kako- 
nama tako možda i svim onima koji su mu prisustvovali 
ostali u najdražoj uspomeni. 


U DUBROVNIKU 


Kako smo u Mostaru iz stanovitih razloga promijenili: | 
naš program utoliko što smo se mjesto 356 u 0.18 sati krenuli za 
«Dubrovnik, to nam nije bilo moguče posmatrati prirodne lje- 

pote hercegovačkih krajeva. Premda smo bili prilično umorni 
od snažnoga dojma što smo ga dobili u Blagaju i na izvoru 
Bune skoro nitko medju nama nije ni pomišljao na kakav 
počinak. Nastavili smo veselje, jedni su pjevali, drugi se šalili 
a vrijeme u takvom raspoloženju kao da nam je projurilo, i 
kad je počelo svitati, mi smo već ugledali obalu plavog 
Jadrana. 

U Dubrovnik smo stigli u 6 sati. Bilo je tmurno i ki- 
šovito vrijeme, ali nas je ipak na kolodvoru dočekalo mnogo- 
gradjana medju kojima su bili i predstavnici svih hrvatskih 
kulturnih društava. U Ime Napretka i ostalih društava nas 
je lijepnim govorom pozdravio dr. Ivo Fabris. Nakon kratkog 
otpozdrava Ljudevita Dulića, u zasebnom tramvaju smo otišli 
do kavane Dubrave. Odande su nas priredjivači odveli u 
konačišta. Muškarci i bračni parovi su rasporedjeni u pri- 
vatne stanove, a ženske smještene u prostorije zabavišta. 
Ženske Zadruge.. 

Kako je Dubrovnik svojom znamenitošću i blagom kli- 
mom na daleko poznat i mnogo posjećivan, to je razumljiv: 
bio naš interes za njegove čari uslijed čega smo i proveli u 
njemu dva dana. 

Godila nam je pitoma primorska klima i svježi zrak 
pun mirisa s mora. Prvi smo dan zbog kišovitog vremena 
razgledali samo nutarnjost grada. Ali kad je sutra osvanuo 
krasan vedar dan mnogi su medju nama posjetili Lokrum,. 
Cavtat, Meštrovićev mauzolej, i druge znamenitosti. U 10 sati 
nam je don Fabris pokazao nutarnjost tvrdje Sv. Lorinca, 
zatim smo pogledali dominikansku crkvu i samostan, kate- 
dralu i dosta bogatu biskupsku galeriju slika. Biskup Josip 
Carević nas je srdačno primio i tumačio nam pojedine slike 


medju kojima je priličan broj od velike umjetničke vrijednosti. 


Tada nas je don Fabris odveo do glasovite dubrovačke riz- 
nice te nam pokazao razne relikvije od kojih neke potječu 
još iz doba Kristova. 

. Poslije pedne-nas je dr Zvonimir Bjelovučić odveo na 
grob hrvatske kraljice Margarete pa u franjevačku crkvu i 
Ph je poni i gle Gundulić. Osim toga smo vidjeli 

druge osjećaje. Tako naš boravak u Dubrovniku bijaše mi- 
jenjanje ugodnih dojmova. Tome su pak osim don Fabrisa i 
dr. Bjelovučića mnogo doprinijeli prof. Franjo Kolumbić, Periša 
Barbir Andrija Špiletak, Antun Zanini, Emil Pedrini, Srećko 
Lendić, Antun Ljuba i još neki omaladinci iz redova Hrvatskih 
pjevačkih društava Gundulića i Dubravke. 

Navečer u 8 sati je , Neven“ u Boudinom kazalištu održao 
koncert koji je sjajno uspio. Oduševljenje publike bijaše neo- 
pisivo. Iz loža je poput kiše padalo cvijeće na Nevenov zbor. 
Dubrovačkv Omladina mu je pak poklonila lovor-vijenac, 

Poslije koncerta je u restoraciji Šunje priredjen svečani 
banket na kojem je učestvovalo više uglednih Hrvata Dubrov- 
čana. Održano je više zdravica, a najznačajniji govor je bio 
Franje Kolumbića. Iza banketa je nastalo veselje i potrajalo 
«do jednoga sata poslije ponoći. 


VOŽNJA PO MORU I KONCERT U SPLITU 


Ujutro 6 listopada u pratnji mnogih Dubrovčana i Du- 
brovčanki tramvajem smo došli na pristanište pa se u 9 sati 
na parobrodu Kumanovu krenuli za Split. Oni su srdačnim 
poklicima i mahanjem rubaca gladali kako napuštamo njihov 
slavni grad sve dok /nismo izčezli u daljini plavoga mora. 
Vrijeme je bilo tiho i lijepo, a more kao ogromna safirna 
ploča mirno i tajanstveno. Vožnja nam bijaše neobično ugodna. 
Na jednoj strani smo posmatrali nedogledno more, a na drugoj 
dalmatinske gore. Osobito je to bilo interesantno za one (a 
takvih je bila velika većina) koji su se prvi put vozili po 
moru. Zapremili smo skoro cijeli parobrod pa smo u takvoj 
komociji kao na kakvoj jahti proveli vrijeme od gotovo 10 
sati vožnje u šali, pjesmi i veselju. 

Poslije podne u 6 sati stigli smo u Split. Na pristaništu nas 
je dočekalo mnogo svijeta na čelu sa pretstavnicima svih 
hrvatskih kulturnih društava. Medju njima su bili dr, Josip 
Berković, dr. Stjepan Vukušić, dr. Ivan Giunio, Ivan Čulić, 
Ante Aglić, Paško Koliterna, dr. Rudolf Poderin, dr. Damjan 
Sokol, dr. Edo Bulat, dr. Ivo Cuzzi koji su mnogo doprinijeli 
da nam boravak u Splitu bude što ugodniji. Sa pristaništa 


45 


smo porazmeštani u privatne kuće na stan i hranu što nam 
je od zajedničkih objeda možda bilo utoliko prijatnije što suo 
neposrednije osjećali svu toplinu ljubavi i srdačnost gosto- 
primstvu kojim su nas dočekali dragi Splićani i Splićanke. 

Sutradan u 9 sati smo zajednički bili na Marijanu sa 
kojega puca prekrasan izgled na more i okolinu Splita. Zatim 
smo razgledali zoološki vrt pa se vratili u grad. U 11 sati 
smo posjetili arheološki muzej. Direktor muzeja slavni nauče- 
njak don Fran Bulić nas je vrlo prijazno primio te nam rado 
pokazao i protumačio znamenitije predmete svoga muzeja. 
Moramo se diviti neobičnoj aktivnosti i velikom znanju don 
Bulića čiji rad se ogleda ne samo u bogatstvu muzeja već i 
u brojnim naučnim radovima koji ga čine jednim od najve- 
čih arheologa svijeta. 

Poslije podne su neki izmedju nas otišli da razgledaju 
Solin,a drugi ostali da vide važnije znamenitosti grada. Krat- 
koća našega boravka nam nije dopustila da razgledamo sve 
ustanove i javne gradjevine, ali smo zato vidjeli da se Split 
brzo i lijepo razvija te je po svom položaju na moru i znat- 
nom prometu svakako predestiniran za sjajnu budučnost. 

Navečer u 9 sati je ,Neven“ u lijepom i dupko panom 
»Narodnom Kazališu“ održao svoj koncert. Premda je ,Ne- 
venov“ zbor dosta renomiran, ipak je taj koncert uspio mnogo 
bolje nego što je publika očekivala. Poređ mnogo gradjana te 
pretstavnika svih kulturnih društava prisustvovali su mui 
brojni seljaci u dalmatinskoj narodnoj nošnji iz bliže i daljnje 
okolice Splita pa je taj koncert održan u znaku narodne sve- 
čanosti. Svaka pjesma je popraćena oduševljenom aplauzom, 
a ,Nevenov“ zbor obasipan cvijećm. Gradska općina i Hrvati 

Splita su mu na pozornici poklonili lovor-vijenac, Ako im 
je naš posjet onoliko dao koliko smo mi od njega primili, 
onda je naša svrha u Splitu postignuta, 

> Naš boravak u Splitu je po uvjerenju što smo ga tamo 

stekli znak uzajamne ljubavi izmedju nas i Hrvata u Primorju. 
idjani Splita su nas bratskim dočekom i srdačnom gosto- 
vošću Ra oduševili da im se ne možemo dostojnije odu- 

NARODNO SLAVLJE U GOSPIĆU 


Slijedeći dan 8 listopada smo se oprostili sa gosto- 
ljubivim domaćinima u Splitu*te u 9.14 sati vlakom nastavili 
put u Gospić. Napuštajući blagu primorsku klimu, mogli smo 
kroz prozore vlaka posmatrati kaštelanske gradove koji su se 
u simetričnome poretku poput korala nizali jedan do drugoga, 
Ali kao što je vlak jurio tako su se i ti divni izgledi mijenjali 
filmskom brzinom, a naši utisci svakoga časa postajali novi. 
Najveću pažnju nam je privukla impozatna pojava gordoga 
Velebita. Posmatrali smo njegovu gorostasnu veličinu i po- 
nosnu visinu koja kao da potsjeća na krepkost i junaštvo 
svojih stanovnika. 

U Gračacu su nas dočekali mnogi seljaci na čelu sa 
Radoslavom Ostermanom te s nama pošli đa učestvuju sve- 
čanostima u Gospiću. Kad smo pak u tri sala popodne stigli 
u Gospić, na kolodvoru nas je dočekala vatrogasna glazba i 
hiljade gradjana sa gromnim poklicima: Živili Bunjevci Hrvati! 
Tamo je bio i gradonačelnik Josip Kolaković, Pošto je bila 
nedjelja, to s se ondje okupili seljaci gotovo iz čitave Like. 
Čim smo sišli s vlaka, pred nas je stupio Niko Kolačević 
te nas je prozdravio slijedećim govorom: 


»sestre i braćo! 


Evo dodje željni čas, da Vas vidimo u našoj kršnoj 
Lici. Vi niste žalili truda da posjetite srodnu grudu hrvatskog 
stabla, a mi Vas dočekujemo raskriljenih ruku, topla srca i 
bratskom ljubavi, Nemamo srebra ni zlata, ali Vam poklanjamo 
i od toga vrijednije, a to je čista ljubav i hrvatski pozdrav 
koji Vam isporučujem u ime cijele kršne Like od srca Vam 
želeći, da ovo kratko vrijeme medju nama provedete ugodno 
i lijepo. U to ime dobro nam došli!“ 

Oduševljenje je upravo rasplamtilo narodne mase sa pret- 
stavnicima svih hrvatskih kulturnih društava i cijelim zborom 
pjevačkog društva ,Hrvat“ medju kojima su se prolamali 
usklici: Živili Bunjevci Hrvati! Kad je klicanje na dati znak 
prestalo, Mićo Skenderović se biranim izrazima zahvalio na 
tako sjajnome dočeku. Osobito je istakao da će nam medju- | 
sobno upoznavanje jačati ljubav i davati energije za daljnji 

zajednički rad. Zatim smo svrstani u povorku te predvodjeni 
glazbom krenuli u grad. Za nama su stupale mase gradjana 
medju kojima jebilo mnogo staraca i starica koji od iznemo- 
glosti jedva koračaju, ali su ipak došli na dosta udaljeni 
kolodvor da poklicima izraze zvoje osjećaje. 

U parku Kolakovcu kod ,Vatrogasnog Doma“ smo prestali 
te su pred nama u povorci delifirali seljaci i seljakinje u ša- 
renilu narodnog odijela. Bilo ih je mnogo iz Perušića, Otočca, 
Gračaca, Korenice, Lipe, Žabića, Novog i t. d. Tada je glazba 
zasvirala te se razvilo veselje i pravo narodno slavlje: Divan 
je bio taj sastanak bačkih i ličkih Bunjevaca. Nakon zajed- 
ničkog veselja i bratskog razgovora, otišli smo u, ,Hrvatsku 
Čitaonicu“ gdje su nas aranžeri na čelu sa načelnikom Kola- 
kovičem razmjestili po gostoljubivim domovima Gospićana. Ne- 
moguće nam je opisati kakvom ljubavlju su nas primila i 
počastila braća Hrvati u krugu svojih porodica. Utisci o bo- 
ravku medju njima če nam uvijek ostati u najugodnijoj us- 
pomeni. 

U 8 sati navečer smo zajedno sa: našim domaćinima 
otišli u veliku dvoranu gradske vijećnice gdje je ,Neven“ 
održao koncert s uobičajenim uspjehom. Dvorana je bila tako 
puna publike da je prostor izmedju sjedala i pobočnih zidova 
bio prepun naroda. Ushičena publika je uz burne ovacije 
više puta ,Nevenov“ zbor obasula cvijećem. Kad je nastupio 
odmor, na pozornici se pojavio kanonik Nikola Polić te pred 
»Nevenovim“ zborom održao slijedeći govor: 


»Dragi naši gosti! 
Kao valovi našega Jadrana kad dbura udaraju o 


: . podnožje svog starca Velebita tako su i naša srca počela 


udarati na glas da ćete nas posjetiti Vi što nastavate bogate 
bačke ravnice, nas stanovnike ovih krša. 
Vi ste došli da vidite one krajeve gdje su braća vaših 

se vratite kućama svojim, braći našoj pozdravite ih i recite 
im da ste ovdje našli drugu braću koja se zanašaju istim 
idealima, koji gaju iste brige i nevolje. 

»Vaš mar, trudi nastojanje zaslužuju da Vam dademo za 
uzdarje zlatnu liru il srebrne lovor vijence, Mi toga nemamo, 
ono što imamo to vam dajemo: poštenu ličku kapu i praznu 
ličku torbu. I kad ih god pogledate sjetitete se na nas i na 
ovo nekoliko časaka među braćom provedenih. Hvala Vam!“ 

Tada su predane ,Nevenu“ lička kapa i torba u na- 
rodnim motivima. Predsjednik Malagurski se toplo zahvalio 
na tome poklonu te u lijepom govoru istekao ljubav bačkih 
Bunjevaca prema svojoj braći Hrvatima u Lici. Zatim je na- 
stavljena izvodba koncerta koja je do kraja sjajno uspjela. 

Poslije koncerta je u restauraciji ,Like“ priredjena ve- 
čera na kojoj su učestvovali predstavnici Hrvata ne samo iz 
Gospića nego i cijele njegove okoline. Održano je više zdra- 
vica medju kojima je najznačajnija bila gradonačelnika Kola- 
kovića, Dinko Milinović iz Otočca je poklonio ,Nevenu“ 
biseru. svih Hrvata svoju ,Budućnost“ pjesmu za tenor uz 
pratnju klavira. Veselje je potrajalo do jednog sata iza 
ponoći kada smo pošli na počinak da sutradan odmorni na- 
stavimo program naše turneje. 


U KARLOVCU 


Medjutim naš odmor bijaše vrlo kratak. Ujutro u pola 
pet sati smo praćeni našim domaćinima pošli na kolodvor 
da nastavimo putu Karlovac. Napuštajuči tako u noći glavni 
grad Like, izmak'a nam je prilika da vidimo Ličko polje 
kroz koje se vijuga rijeka Lika koju smo prešli izmedju 
Gospića i ličkog! Osika. Kad smo se dohvatili ogranaka 
gorja Kapele, u ljepoti zore nam se pružio divan izgled na 
Gacko polje na kojem se prostire Otočac, a kroz njega teče 
srebrnasta rijeka Gacka koja izvire podno želježničke pruge 
u Sincu. Prolazeći kroz Novu Kapelu posmatrali smo gustu | 
crnogoričinu šumu u kojoj nam se činilo da vlada mistična 
i svečana tišina. Zatim su slijedili romantični krajevi gor- 
skoga kotara. Što god smo dalje prolazili sve su nas više. 

očarale prirodne tjepote naše drage Hrvatske. Zaronjeni 
u kontemplaciju tih divnih predjela koji su nam utoliko 
draži što su naši u 9.46 sati stigosmo u Karlovac. 

Na kolodvoru nas je dočekala vatrogasna glazba i ve- 
liko mnoštvo naroda na čelu sa pretstavnicima svih kultur- 
nih društava u Karlovcu. Nastale su burne ovacije. Zatim nas 
lijepim riječima pozdravio Josip Bauerle predsjednik ,Hrvat- 
skog Doma“. Na to je Ljudevit Dulić odgovorio naročito is- 
takavši da nam je vrlo drago što smo u našoj turneji posje- 
tili i njihov stari grad da u njihovim krugovima provedemo 

| nekoliko ugodnih časova. Zatim smo se svrstali u povorku 
| te uz glazbu pošli u ,Zorin Dom“. Ondje nas je vanredno 
lijepim govorom pozdravio dr. Božo Huzjak predsjednik 
Hrvatskog pjevačkog društva ,Zore“. On je medju ostalim 
rekao: »Drago mi je što mogu pozdraviti dragu braću pret- 
stavnike bunjevačkih društava baš pod ovim krovom gdje 
se odigrao najznačajniji razvitak hrvatske glazbe.“ Tada 
smo odredjeni u privatne stanove kod članova i članica 
»Zore“ Obrtničko potpornog društva ,Nađe“ ,Hrvatske žene“ i 
»Katarine Zrinjske“. 
Nakon objeda u ,Zorinom Domu“ razgledali smo grad 
i njegove ustanove. Tako smo ugodno proveli cijelo vrijeme 
sve dok navečer ,Nevenov“ koncert nije počeo u velikoj 
dvorani ,Hrvatskog Doma“. Kako živ interes je vladao za 
taj koncert vidi se po tome što se u dvorani okupilo preko 
3000 osoba!) ,Neven“ se i tada odlikovao svojim umijećem 
te je honoriran čestim aplauzom. Za vrijeme odmora dr. 
Niko Matanić uzbudljivim govorom je pozdravio ,Neven“ a 
lovor-vijenac mu je u ime ,Zore“ predao dr. Herman, dok 
ae g Pepo Hauptfeld poklonio lijepu diplomu počasnog 
"E a obrtničkog pjevačkog društva , Nade“. Tajnica ,Hrvat- 
m. Žene“ Zora Hauptfeld mu je dala kitu cvijeća. Nakon 
ooo Malagurski toplim. govorom zahvalio na 
, koncert je nastavljen, a na svršetku je pub- 
jevala : + Lijepa naša... 

Bilo _ nam je kao da je prirodna ljepota za nas iscrpila sve 
svoje čari i da poslije svega što smo već vidjeli ništa više 
ne može jače privući našu pažnju. Najradije smo govorili o 
ugodnim utiscima sa naše uspjele turneje kaja se brzo pri- 
bližavala svome kraju, 

Poslije podne u dva sata stigli smo u Brod gdje nas 
je dočekalo brojno gradjanstvo. U ime hrvatskih kulturnih 
društava nas je pozdravio Miroslav Stjepanić predsjednik 
»Hrvatskog pjevačkog društva Davora“. Nakon otpozdrava 
Miće Skenderovića, ,Davorov“ zbor je otpjevao Hrvatski 
pjevački pozdrav. Zatim smo u povorci pošli u ,Kasino“ gdje 
nas je čekao gotov objed. 

Nakon objeda je naše društvo razgledalo grad, a grado- 
načelnik dr. Henrik Duifek je članove ,Nevenove“ uprave 
automobilom odvezao u svoj vinograd gdje ih je u krugu 
svoje porodice srdačno pogostio. Ja sam pak vrlo ugodno 
proveo vrijeme u vili naše slavne spisateljice Ivane Brlić- 
Mažuranić. Ona _ me je sa svojim kćerkama vrlo ljubazno 
primila i raznim jelom počastila. Govorili smo većinom o 
nauci i literaturi pa već i zbog toga sastanka sa uglednom 
spisateljicom će mi uspomena na Brod uvijek biti draga. 

U osam sati navečer je ,Neven“ u dvorani ,Kasina“ 
održao vanredno dobro izvedeni koncerat. Publika mu je iza 
svake točke programa burno pljeskala, a ,Davor“ poklonio 
lovor-vijenac. Po koncertu nas je na večeri kićenim govorom 
pozdravio župnik Dominko Šarčević. U ime ,Nevena“ i osta. 
lih naših društava se na tako bratskom prijemu zahvalio 
Ivan Malagurski. Tada smo se oprostili sa našim gostoprim- 
cima te pošli na kolodvor da produžimo put u Suboticu. 

Iz Broda smo se krenuli poslije ponoći u 0.20 sati. 
Zadovoljni smo dolazili kući, jer smo sretno i sa uspjehom 
završili našu misiju. Impresije sa našega puta su bili i bit će 
nam uvijek u najljepšoj uspomeni. Ipak smo jedva dočekali 
da stignemo našim domovima i da pričamo o sreći koje 
smo bili dionici pri našem boravku medju Hrvatima. Vlak je 
medjutim jurio, vrijeme odmicalo, i mi smo prema utvrdje- 
nom programu 13 listopada ujutro u 7.25 sati stigli u 
Suboticu. 


Tako se završio naš historijski pohod u zemlju naših 
predja. Njime smo izvršili dužnost koju je svaki Bunjevac 
imao na srcu, a ,Hrvatsko pjevačko društvo Neven" se osim 
toga po sudu sveukupne hrvatske štampe podiglo na visinu 
najboljih pjevačkih društava u zemlji. Tako sjajan uspjeh je 
u glavnome djelo njegovog talentiranoga zborovodje dra Mi- 
hovila Kataneca koji je silnim trudom i divnom ustrajnošću 
za relativno kratko vrijeme sa svojim zborom postigao tako 
zavidne rezultate. Zasluga je konačno i svih članova i čla- 
nica ,Nevenovih“ koji su požrtvovnim trudom nastojali da 
postignu cilj tako visoke umjetničke vrijednosti. Trofeje što 
su ih na turneji dobili neka ih potiču na nove napore da se 
uzdignu do sfera savršenstva u vokalnoj glazbenoj kulturi. 


Aries honore nuiriuntur (Symmach. ep. 1. 43) 


Stoga očekujemo da će nam naš omiljeli ,Neven“ u buduće 
još mnogo više dati nego što nam je dosada dao, a to ćeči. 
niti čast njemu, Subotici i Hrvatima u Vojvodini. 

